Novi Sad: Škola po meri poslodavaca - PKS-RPK Novi Sad\nSrednja mašinska škola primer je kako u praksi funkcioniše takozvano dualno obrazovanje. Cilj je što manje teorije, a mnogo više prakse\nDa je dualno obrazovanje veoma značajno u srednjoškolskom sistemu, potvrđuje i primer Novog Sada, u kojem je taj oblik spajanja teorijskih i praktičnih znanja zaživeo pre nekoliko godina i sve više uzima maha.\nNadležni u gradu prate sve što je predviđeno Zakonom o dualnom obrazovanju, a posebna pažnja posvećuje se planiranju i sprovođenju upisnih planova.\n– Gradska uprava za obrazovanje pripremila je predlog plana upisa u srednje škole za tekuću školsku godinu i od škola pribavila predloge o obrazovnim profilima – naveo je predsednik Skupštine grada Zdravko Jelušić na tematskom skupu održanom krajem minule sedmice.\nPosredstvom Kancelarije za lokalni ekonomski razvoj i Gradske uprave za privredu, kako je dodao Jelušić, prikupljeni su podaci o deficitarnim kadrovima trećeg i četvrtog stepena stručne spreme, koji je Unija poslodavaca Srbije dostavila Nacionalnoj službi za zapošljavanje, a privredni subjekti u gradu dostavili su podatke o svojim potrebama za odgovarajućim kadrovima.\nMeđu novosadskim obrazovnim ustanovama koje dosta dobro sarađuju sa privrednim kompanijama u procesu dualnog obrazovanja je i Srednja mašinska škola.\n– Imamo zasada više od 90 potpisanih ugovora sa različitim firmama na osnovu kojih naši učenici na praksi kod njih dobijaju odgovarajuću obuku, a najveći deo njih kad završi školu ostaje da radi kod poslodavca – kaže, za „Novosti“, Vladimir Gavranić, direktor SMŠ, napominjući da đaci u dualnom obrazovanju na licu mesta upoznaju nove tehnologije i najsavremenije mašine kakve škola ne može da nabavi.\nU skladu sa potrebama tržišta, odnosno zahtevima privrede, novosadska SMŠ će iduće školske godine, kako navodi direktor, upisati 30 učenika na svoj trogodišnji profil bravar-zavarivač, po dualnom obrazovnom sistemu.\n– Izuzetno smo zadovoljni jer se taj sistem pokazao fantastičnim, pre svega za naše učenike. A vidimo i da se mašinstvo u našoj zemlji probudilo, što je jako važno za našu privredu – ocenjuje Gavranić.\nO tome koliko će biti obrazovnih profila i odeljenja po dualnom sistemu, odnosno koliko može da bude upisano učenika, ne odlučuju samo škole nego i lokalna samouprava, Pokrajina i Republika.\nMAJSTORI I TEHNIČARI\nIZ Srednje mašinske škole svake godine izađe 180 učenika koji su završili jedan od trogodišnjih smerova za bravare, zavarivače, auto-mehaničare, dok se četiri godine školuju mašinski tehničari raznih profila.


Bratski derbi (20.30) - Sportske.net\nBratski derbi (20.30)\nSpektakl se očekuje u Laktašima kao i uvek kada u Republici Srpskoj gostuje Partizan koji kao drugoplasirana ekipa regionalnog prvenstva stiže na megdan lideru Igokei.\nDva 'bratska' kluba u derbi utakmicu 11. kola ulaze sa istim bodovnim saldom. Razliku na tabeli pravi koš razlika koja ide u korist ekipe iz Laktaša, crno-beli su svesni da ih očekuje jedna jako teška utakmica.\n“Jako smo dobro svesni toga da nas čeka veoma teška utakmica i podjednako svesni da eventualna pobeda, koju svi zajedno priželjkujemo, bi nam mnogo značila u nastavku samog takmičenja u okviru ABA lige.”\n“Ekipa Igokee je veoma iskusan tim. Oni su napravili jedan dobar balans unutar tima, kroz igrački potencijal i sa aspekta karakternih kvaliteta momaka. Imaju jedan veoma iskusan tim.”, rekao je Vujošević, koji smatra da je Igokeoa zasluženo na čelu tabele regionalnog prvenstva.\n“Sigurno je da ni jednog jedinog trenutka ne treba da se postavlja pitanje zbog čega su oni na toj poziciji na kojoj se nalaze u ovom trenutku, odnosno dele prvu poziciju zajedno sa Partizanom.”, rekao je trener Partizana.\nDobro je poznato da između dva kluba vladaju odlični, prijateljski i bratski odnosi, Vujošević ističe da se na terenu ne sme o tome razmišljati.\n"Odnos prijateljstva koji imaju čelni ljudi Partizana sa pre svega predsednikom Republike Srpske Miloradom Dodikom je dobro poznat i to je nešto vredno i traje već niz godina. Međutim, taj osećaj raširenih ruku biće samo do onog momenta dok se ne budemo pojavili na parketu. Nakon niza ovih evroligaških utakmica, igramo protiv ekipe koja je maksimalno spremna i motivisano dočekuje Partizan. Motivacije i želje za pobedom neće nedostajati ni nama.”\n“Učinićemo sve, naravno ono što je kvalitet i što krasi naš sistem igre, da prenesemo i na parket u Laktašima i da posle ove utakmice ostanemo usamljeni na prvom mestu tabele“, istakao je trener Partizana.\nUtakmica dve prvoplasirane ekipe Jadranske lige igra se s početkom u 20.30.


U petak posle podne Stefana je na svom Instagram profilu promenila prezime, dodavši uz svoje i prezime izabranika svog srca, odbojkaškog reprezentativca Srećka Lisinca sa kojim čeka dete.\nVeljkovićeva će se poroditi u februaru sledeće godine, a na svet će doneti sina. Kako je i sama kazala, volela bi da se posle porođaja brzo vrati na teren i da učestvuje na Olimpijskim igrama koje su zakazane za sledeću godinu u Tokiju.\nOvu sparnu avgustovsku subotu Veljkovićeva je odlučila da provede u prirodi sa drugaricama, pa je tako javnost prvi put dobila priliku da vidi njene slike od kada se saznalo da je u blagoslovenom stanju.\nNema sumnje, Stefana izgleda odlično, a fizička aktivnost joj pomaže da ostane u formi i u drugom stanju.


Rafting – odlicna zabava ovog leta - Nova godina Beograd\nRafting – odlicna zabava ovog leta\nUkoliko ste ljubitelj vode i adrenalina onda je rafting odlicna zabava ovog leta za vas i vaše društvo. Pored raftinga očekuju vas nova poznanstva, sjajna druženja i zaba jer tokom spusta koji može da traje i do nekoliko sati, upoznaćete ljude iz drugih čamaca, skipere i osoblje kampa.\nTara Rafting je fantastičan izbor za zabavu u vrelim letnjim danima. Rafting kamp Rajska Rijeka koji se nalazi na poslednjih 15 kilometara toka reke Tare, koji su ujedno i najuzbudljiviji za rafting. Reka Tara ima preko 20 veoma uzbudljivih i atraktivnih brzaka sjajnih za uzbudljiv spust, a tokom spusta usput možete obići i neverovatne vodopade visine preko 20 metara.\nOno što je veoma zanimljivo je to da reka Tara ima prosečan pad od 4,5 metra po kilometru i to je čini gotovo idealnom za uzbudljiv spust. Svojim tokom reka Tara zaslužno se nalazi u samom vrhu najatraktivnijih svetskih reka za rafting.\nReč „Rafting“ je engleskog porekla, a na srpski jezik može se prevesti kao splavarenje divljim vodama. Najčešće se izvodi na reci, gde grupa od 4 – 10 ljudi spušta gumenim čamcima niz rečne brzake sa ciljem druženja, zabave i rekreacije.\nZa više informacija o ponudama i slobodnim terminima u rafting kampu Rajska Rijeka možete dobiti pozivom na +387 66 930 940.\nKao što smo već rekli da je reka Tara jedna od najatraktivnijih reka za rafting, ona je ujedno i jedna od najlepših reka u Srbiji savršena za uživanje i odmor. Rafting rekom Tarom može da potraje i do nekoliko sati, u zavisnosti od vodostaja reke. Kako iskusni rafteri kažu, najuzbudljiviji spust je u maju, jer je nivo reke tada najviši, a spust traje oko 60 minuta.\nTokom avgusta i septembra splavarenje divljim vodama odnosno rafting je najduži spust koji može da potraje i do 4 sata.\nSkiperi rafting kampa Rajsa Rijeka prošli su svu potrebnu obuku i svi imaju IRF (Internacionalni Rafting Federacije) sertifikat. Odlični su poznavaoci svakog dela reke Tare i Drine, jer su najčešće odrasli uz obalu ovih dveju reka. Pružiće vam fantastično iskustvo i neopisive osećaje koji variraju od potpune smirenosti do velikog adrenalina.


Objavljeno: 11 decembar 2017 . u kategoriji Hercegovina\nPotpis na ugovore, u ime Srpske, treba da stave premijer Željka Cvijanović, ministar energetike Petar Đokić i direktor "Elektroprivrede" Željko Kovačević. Očekuje se da će potpisivanju ovog istorijskog ugovora za Srpsku prisustvovati i predsjednik Milorad Dodik koji je u junu prošle godine u Beogradu inicirao potpisivanje memoranduma o saradnji Vlade Srpske i kineskih kompanija na projektu izgradnje TE "Gacko 2".\nDanašnja termoelektrana u Gacku napravljena je osamdesetih godina sa instalisanom snagom od 350 megavata. Ona proizvodi 30 odsto energije u Srpskoj, ali je na svom tehnološkom izmaku. Nova TE "Gacko 2" treba da je zamijeni i da novim tehnologijama Gačanima obezbjedi i čistiji vazduh. Stepen iskorišćenosti energije u staroj TE je 30 odsto, dok nova tehnologija donosi stepen iskorišćenosti od 42 odsto, što je u skladu sa najvišim svjetskim energetsko-ekološkim standardima.\nInače, poslije izgradnje TE "Stanari" ovo je drugi "ozbiljan" energetski kapacitet koji dobija Republika Srpska. Sa TE "Gacko 2" osigurava se energetska i politička nezavisnost i ekonomski opstanak Srpske koja projektom izlazi na kineski "Put svile", kao i Srbija gdje su investitori sa Dalekog istoka preuzeli željezaru u Smederevu i počinju izgradnju pruge prema Budimpešti.


Moskva dobija četvrti međunarodni aerodrom – Plus Radio\nHome / Putovanja / Moskva dobija četvrti međunarodni aerodrom\nBy Plus Radio on 11/02/2016 Vrijeme: 18:18\nBroj međunarodnih aerodroma u ruskoj prestonici će se uskoro popeti na četiri.\nNovi terminal smešten je u okviru aerodroma Ramenskoje, koji je udaljen 43 kilometara od Moskve, a biće otvoren 15. marta.\nPrvi međunarodni let mogao bi da izvede avion ruske aviokompanije Aj Flaj (iFly), specijalizovane za čarter letove.\nDo aerodroma će biti moguće doći vozovima ruske transportne kompanije Aeroekspres koji polaze na svakih 30 minuta, kao i redovnim autobuskim linijama.\nOstali moskovski međunarodni aerodromi su Domodedovo, Šeremetjevo i Vnukovo.\n← Previous Story Po nevremenu turisti četvoronoške puzali na vrh u Tatrama\nNext Story → Vratili je kući jer je koristila pasoš kao toalet papir


Komandant OVK Rustem Mustafa saslušan u Hagu — Српска Реч\nMustafa, poznatiji kao Komandant Remi, prvi je bivši komandant tzv. “Oslobodilačke vojske Kosova” koji je saslušan u Specijalnom sudu.\nNa ulasku u zgradu rekao je da je došao da odgovori na poziv suda, koji, kako se navodi, ispituje tvrdnje izvestioca Evropskog parlamenta Dika Martija, preneo je Zeri.\n“Odgovoriću na sva pitanja koja će tužilac postaviti o mojim poslovima u vezi sa navodima optužnice”, rekao je Mustafa pre saslušanja, prenela je Koha.\nPlanirano je da ispitivanje Mustafe traje do utorka, a od srede će na pitanja tužioca odgovarati Sami Ljuštaku, takođe bivši komandant OVK.\nMustafa i Ljuštaku bili su važni komandanti operativnih zona na Kosovu, u toku oružanog konflikta, a posle rata su ostali aktivni na kosovskoj političkoj sceni u okviru Demokratske partije Kosova, na čijem čelu je donedavno bio aktuelni kosovski predsednik Hašim Tači, a sada je vodi Kadri Veselji, predsednik kosovske skupštine.\nRustem Mustafa je posle rata bio poslanik kosovske skupštine, a Ljuštaku je godinama bio gradonačelnik.\nkosovo paravojne formacije


Zlatna Vukoje Selekcija® Bijela 2015, Podrumi Vukoje 1982 - vino.rs\nčetvrtak, 24 maj 2018 22:23\nNijedna biljka nije tako duboko utkana u našu kulturu i življenje kao žilavka. Ona je simbol vinarstva, gastronomije, ali i opstanka naših žilavih ljudi na ovom posnom kršu“ - večito pri predstavljanju svojih vina naznači Radovan Vukoje, lokomotiva modernog vinarstva u Hercegovini.\nAli da žilavka nije jedini atribut kojim se može parirati najboljim svetskim vinima, Vukoje je dokazao upravo ovim vinom koje samo koketira sa autohtonim sortama gde je žilavka svakako No.1. čime iskazuje svu vrednost trebinjskog teroara upravo u sferi internacionalno priznatih sorti kakav je šardone.\nJer vino Zlatna Vukoje Selekcija® Bijela iz berbe 2015. koja je 2018. godine na tržištu, dodatno je bliža tom internacionalnom predznaku u odnosu na svoja prethodna izdanja.\nOd kupaža u kojima je žilavka činila 45% a šardone nešto više od polovine, Bijela Selekcija ima čak 80% šardonea, žilavke 15% i prstohvat dubrovačke malvazije čime dodatno dobija na aromatičnosti.\nGrožđe koje se bere sredinom i krajem septembra kad je baš zrelo dolazi iz vinograda Zasad polje u neposrednoj Trebinja gde je sadnja loze krenula 2006. godine a poslednje su posađene dubrovačka malvazija i tamjanika. Vinograd leži na mekom zemljištu ali je ubrzo ispod površine čvsrta i kompaktna stena što sigurno ima uticaja na sazrevanje zbog dodatnog zagrevanja ali i mineralnost ovog vina.\nNakon brižljive selekcije najboljih grozdova i maceracije od nekih 20 časova uz kontrolisanje temperature, kreće odležavanje u bariku narednih devet meseci dok će vino još dodatnih pola godine odmarati u boci. Kao rezultat svega toga, vino Zlatna Vukoje Selekcija® Bijela je zlataste boje sa zelenim odsjajima, kompleksne arome badema, koštuničastog voća, a u sferi slasti vina osećaju se suve smokve, dunje i vanila. I dok uživate u veoma dugoj završnici, pečat kraškog tla naznačen je u jasnim mineralnim ukusima koji se izdvajaju iz elegantne teksture, zaokruženosti, izuzetne ravnoteže punog tela poduprtog tačnom dozom ukomponovanog alkohola i uvek prisutne svežine.\nBez ikakve sumnje, ovo je veliko, ozbiljno vino koje će dodatne atribute otvoriti uz finu gastronomiju gde ga treba obavezno probati uz rakove, rečnu i morsku belu ribu ili elegantne slojevite paste sa sirevima. Dimljena piletina i losos, ili perad svih vrsta biće savršeno zaogrnuta strukturom vina koje se takođe jako lepo odupire i najjačim sirevima, ovčijem pa i onome iz ulja.\nPrema deklaraciji, Zlatna Vukoje Selekcija® Bijela je vrhunsko suvo belo vino sa kontrolisanim geografskim poreklom. Ova Selekcija je i vino nagrađeno u Beču na IWC nadmetanju, ali čim krene u vašu čašu, razumećete da je ona daleko više od toga: dokaz da i gotovo čist šardone sa potpisom Trebinja i Podruma Vukoje 1982, može biti veoma uzbudljiv i originalan šardone.


Za zločin nad Srbima u Alipašinom polju 16 godina zatvora - FILTER\nZa zločin nad Srbima u Alipašinom polju 16 godina zatvora\nApelaciono vijeće Suda BiH je drugostepenom presudom osudilo Senada Džananovića na 11, a Edina Gadžu na pet godina zatvora zbog ratnog zločina nad srpskim civilima u sarajevskom naselju Alipašino polje 1992. godine.\nDrugostepenom presudom su kao neosnovane odbijene žalbe Tužilaštva BiH i branilaca optuženih, čime je potvrđena prvostepena presuda izrečena 11. juna prošle godine, saopšteno je iz Suda BiH.\nDžananović i Gadžo su optuženi da su, kao pripadnici Štaba Teritorijalne odbrane „Stela“ i Specijalnih jedinica takozvane Armije BiH, od sredine aprila do avgusta 1992. godine na Alipašinom polju, zajedno sa nadređenim Jusufom Prazinom Jukom i Samirom Kahvedžićem Kruškom, svjesno i voljno učestvovali u nezakonitom zatvaranju civila srpske nacionalnosti.\nSrpski civili su nezakonito lišeni slobode na području grada Sarajeva, te odvođeni u prostorije Štaba Teritorijalne odbrane „Stela“ na Alipašinom polju (bivši kafe „Borsalino“ i prostorije Mjesne zajednice Mladost) i zatvarani u zatvoreničke objekte u podrumima stambene zgrade na Alipašinom polju, „B“ faza, te mesnice „Pešter“ i drugim prostorijama iste stambene zgrade.\nU ovim objektima, optuženi, ali i druga lica su srpske civile podvrgli ubistvima, silovanjima, mučenju, nečovječnom postupanju, odvođenju na prinudni rad, tokom kojeg su bili izloženi smrtnoj opasnosti, te podvrgnuti različitim oblicima fizičkog i psihičkog zlostavljanja.\nDžananović i Gadžo oslobođeni su optužbe za pojedine inkriminacije na način kako je to navedeno u prvostepenoj presudi, a prema kojim bi se teretili za krivično djelo ratni zločin protiv civilnog stanovništva Krivičnog zakona BiH.\nSud je u odnosu na pojedine inkriminacije odbio optužbu da je Džananović počinio krivično djelo ratni zločin protiv civilnog stanovništva iz Krivičnog zakona BiH.\nPrethodna Kojić: Ove godine prvi tom Atlasa masovnih zločina nad Srbima u BiH\nSledeća Dodik: Cijena gasa za Republiku Srpsku ostaje ista


REX :: Danas je 21. godišnjica od ubistva Slavka Ćuruvije\nZa izvršenje likvidacije su pre godinu dana prvostepeno osudjena četiri pripadnika tadašnjeg Resora državne bezbednosti, ukupno na 100 godina zatvora.\nUNS je povodom godišnjice saopštio da očekuje da Apelacioni sud potvrdi prvostepenu presudu i da traži da se što pre privede pravdi Miroslav Kurak, kojem je sudjeno u odsustvu i nalazi se u bekstvu.\nFondacija Slavko Ćuruvija podseća da je medijski linč tog novinara dve nedelje od početka bombardovanja i pet dana pre ubistva u dnevnom listu Politika Ekspres objavljen tekst "Ćuruvija dočekao bombe", koji je kasnije u celosti pročitan u Dnevniku 2 Radio-televizije Srbije.\nOptužnica za ubistvo Ćuruvije podignuta je 15 godina nakon samog čina, a sudjenje optuženima je počelo godinu dana gasnije.\n"Iako je tajni dosije Državne bezbednosti pod nazivom 'Ćuran' sačuvan i objavljen krajem oktobra 2000. godine, a javnost saznala da je tajna policija nezakonito danima pratila Slavka Ćuruviju sve do nekoliko sekundi pre samog zločina, kako je rečeno tokom sudjenja, istraga je godinama tapkala u mestu i bila opstruirana", navode u Slavko Ćuruvija Fondaciji.\nTa fondacija navodi da se 21. godišnjica ubistva Ćuruvije obeležava "u atmosferi pojačane represije nad medijima".\n"Bilo je proteklih dana pokušaja uvodjenja cenzure i neprimerenog etiketiranja kritičkih novinara kao neprijatelja, i to sa vrha države, te je i zato veoma važno podsetiti kako mogu biti zlokobne posledice optužbi novinara da su izdajnici i da mrze svoju zemlju... Cena koju je platio obavezuje", ocenjuje Slavko Ćuruvija Fondacija.


Gujon sa Srbima u Sloveniji, donacija za škole srpskog jezik\nTanjug 19. decembra 2020. 13:58\nLJUBLJANA – V. d. direktora Uprave za saradnju s dijasporom i Srbima u regionu Arnu Gujon boravi u dvodnevnoj poseti Ljubljani gde je prisustvovao obeležavanju verskog praznika Svetog Nikole i uručio donaciju udžbenika dopunskoj školi srpskog jezika u Sloveniji.\nOn je kazao da je to dobar način za očuvanje ćiričnog pisma i nastavak akcije koju Uprava sprovodi dugi niz godina.\n„Mi smo tu da pomognemo i pokažemo brigu države Srbije prema svakom pripadniku srpskog naroda ma gde se on nalazio, pre svega počevši od najmlađih koji predstavljaju našu budućnost“, rekao je Gujon u prostorijama Ambasade Srbije u Ljubljani, navodi se u saopštenju.\nKako se navodi, Gujon je održao onlajn čas u digitalnoj učionici, uz prisustvo nastavnika dopunskih škola, i ispričao kako je on naučio srpski jezik.


Koowheel električni balans skuter S36 Self Balancing Wheel 6.5 Chrome Blue cena, cene Srbija, prodaja Beograd Novi Sad Niš\nKoowheel električni balans skuter S36 Self Balancing Wheel 6.5 Chrome Blue cene\nEPonuda nije internet prodavnica već Vam omogućava da brzo i lako nađete Koowheel električni balans skuter S36 Self Balancing Wheel 6.5 Chrome Blue po najjeftinijoj ceni. Naš cilj je da kupci budu što bolje informisani o ponudi Koowheel električni balans skuter S36 Self Balancing Wheel 6.5 Chrome Blue na tržištu Srbije. Vrlo lako nalazite željeni proizvod za kategoriju Balans skuteri cene, ne morate da lutate od sajta do sajta za Koowheel Balans skuteri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Koowheel električni balans skuter S36 Self Balancing Wheel 6.5 Chrome Blue sa PRODAVCEM. EPonuda ne može da garantuje potpunu tačnost specifikacije i slika za Koowheel električni balans skuter S36 Self Balancing Wheel 6.5 Chrome Blue. Pre kupovine, podatke za Koowheel električni balans skuter S36 Self Balancing Wheel 6.5 Chrome Blue proverite na sajtu PROIZVOĐAČA.


NaslovnaVijestiAktivna zona VijestiLokalne uprave treba da uspostave bolje kanale komunikacije sa građanima\nForum građana je predstavljao interaktivni događaj za pokretanje diskusije između građana, nevladinih organizacija, predstavnika lokalne samouprave i drugih aktera o mogućnostima za učešće građana u procesu donošenja odluka mimo izbornog ciklusa. Dodatno, forum je podrazumijevao pokretanje debate o stepenu informisanja građana o svojim pravima, kao i dosadašnjoj komunikaciji između građana i lokalne samouprave u cilju kreiranja lokalnih javnih politika.\nZadatak ovog događaja je bio i da u konstruktivnoj atmosferi analizira institut odbornika i odnos odbornik-građanin, kao i moguća rješenja u tom polju. Prisutni su imali priliku da predlože načine za animiranje građana za učešće u političkom procesu, kao i da diskutuju o ulozi organizacija civilnog društva u gore navedenim procesima. Forum se, takođe, osvrnuo na moguće modele animiranja građana i organizacija civilnog društva u cilju podsticanja kvalitetnih debata u korak predstojećim lokalnim izborima u više crnogorskih opština.\nU ime lokalne uprave, na Forumu je govorila potpredsjednica opštine Kotor g-đa Ljiljana Popović Moškov, dok je ispred civilnog sektora govorila g-đa Biljana Gligorić iz NVO Expeditio.\nIspred Centra za razvoj nevladinih organizacija (CRNVO-a) skup je pozdravila Nevena Bulatović. Moderator diskusija je bio Miloš Marković, u ime Aktivne zone.\nDobre primjere prakse u oblasti saradnje lokalne uprave sa civilnim društvom u Kotoru predstavila je g-đa Popović Moškov, posebno ističući značaj proaktivnog pristupa lokalne uprave, u cilju povećanja nivoa interesovanja građana da učestvuju u procesima donošenja odluka. Takođe, ona smatra da je jedan od načina za uključivanje građana u rad lokalne uprave njihova mogućnost da biraju svoje predstavnike imenom i prezimenom, pa samim tim da prate odgovornost rada predstavnika kojeg su izabrali. G-đa Popović Moškov je izrazila nezadovoljstvo načinom izbora predstavnika građana u mjesnim zajednicama, koje bi trebalo da kanališu suštinske ideje za razvoj grada.\nG-đa Biljana Gligorić je istakla dobru saradnju sa g-đom Popović Moškov i naglasila da se radi o rijetkom primjeru službenika lokalne uprave koji razumiju i podržavaju rad lokalnih nevladinih organizacija. Poboljšanje i povećanje učešća građana u procesima donošenja odluka se ogleda u potrebi za inovativnijim pristupom, povećanjem personalne odgovornosti zaposlenih u lokalnim upravama i proaktivnijem pristupu lokalne uprave u informisanju građana o načinima njihovog doprinosa radu iste. Istakla je da je inovativnost potrebna kako bi se obezbijedio pristup informacijama većem broju građana. Korišćenjem novih pristupa od strane lokalne uprave pospješilo bi se učešće građana u procesima donošenja odluka. G-đa Gligorić je kazala da je personalna odgovornost ključna u stvaranju jake i odgovorne lokalne uprave.\nU diskusiji su aktivno učestvovali predstavnici civilnog sektora iz južnih opština Crne Gore, ali i predstavnici lokalne uprave Kotor.\nOva aktivnost je realizovana u okviru projekta „Moja zajednica-Snažna zajednica“, koji je finansiran od strane Evropske unije posredstvom Delegacije Evropske unije u Crnoj Gori, u okviru IPA programa za razvoj civilnog društva 2016, Crna Gora. Projekat realizuje Centar za razvoj nevladinih organizacija (CRNVO), u partnerstvu sa nevladinim organizacijama, Aktivnom zonom iz Prijestonice Cetinje i Udruženjem za razvoj civilnog društva iz Bijelog Polja. Cilj projekta je osnaživanje nevladinih organizacija da doprinesu socijalnom, ekonomskom i političkom razvoju lokalne zajednice u Crnoj Gori.


Vojvođanskim poljoprivrednicima za proizvodnju vina i rakije 70 miliona dinara - Finansiranje | Agroklub.rs\nAleksandra Idvorjan je lajkovala fotografiju na KLUB-u malopre\nAleksandra Idvorjan je komentarisala članak malopre\nAgrarni budžet za 2020. godinu iznosi više od 7,8 milijardi dinara, od čega je veliki deo opredeljen za direktnu podršku vojvođanskim poljoprivrednicima u okviru programa za razvoj.\nNa Šesnaestom zimskom seminaru farmera, koji je počeo u nedelju 26. januara na Tari u organizaciji Kluba 100P plus - udruženja koje okuplja poljoprivredne proizvođače iz cele Vojvodine, pokrajinski sekretar za poljoprivredu, vodoprivredu i šumarstvo dr Vuk Radojević je rekao da agrarni budžet za 2020. godinu iznosi više od 7,8 milijardi dinara.\n"Veliki deo opredeljen je za direktnu podršku vojvođanskim poljoprivrednicima u okviru programa za razvoj. Znatna budžetska sredstva namenjena su direktnoj podršci vojvođanskim poljoprivrednicima putem Programa za zemljište i Programa za podsticaje u poljoprivredi i ruralnom razvoju," rekao je Radojević i osvrnuo se na aktuelne konkurse pozivajući poljoprivredne proizvođače da apliciraju i iskoriste ponuđene povoljnosti.\nZa nabavku opreme i sistema za navodnjavanje biće izdvojeno 340 miliona dinara, za nabavku opreme za zaštitu od vremenskih nepogoda 120 miliona, za opremanje stočarskih farmi 80 miliona i još toliko za nabavku plastenika i opreme, dok je za investicije za opremu za proizvodnju vina i rakije planirano 70 miliona dinara i za podršku mladima 270 miliona.\nZa zaštitu useva 600 miliona dinara\nKao i prethodnih godina i za 16. Zimski seminar farmera na Tari, planirana su stručna predavanja iz različitih oblasti poljoprivrede, diskusije na mnogobrojne teme, kao i predstavljanje kompanija koje će proizvođačima ponuditi rešenja za probleme sa kojima se svakodnevno sreću u proizvodnji. Reč je o savremenoj mehanizaciji, opremi za proizvodnju, rezervnim delovima, mineralnim đubrivima, pesticidima, sertifikovanom semenu i mazivima. Poljoprivrednici će moći da se informišu i o ponudi povoljnih bankarskih kredita i osiguranja u poljoprivredi.\nOvogodišnje savetovanje poljoprivrednika traje do 1. februara, biće govora i o IPARD programu, Strategiji razvoja poljoprivrede, ruralnom razvoju i ostalim aktuelnostima u agraru.\nIPARD Podsticaji u poljoprivredi Vojvodina Zimski seminar farmera Vuk Radojević


Metju Palmer specijalni predstavnik SAD za Zapadni Balkan | Restart Magazin\nMetju Palmer specijalni predstavnik SAD za Zapadni Balkan\n31/08/2019 31/08/2019 Urednik\tMetju Palmer, SAD, zapadni balkan\nAmerički državni sekretar Majk Pompeo imenovao je zamenika pomoćnika državnog sekretara Metjua Palmera za svog specijalnog predstavnika za Zapadni Balkan.\n“U toj ulozi, Palmer će predvoditi napore da se ojača američko diplomatsko angažovanje u pružanju podrške miru, stabilnosti i prosperitetu u regionu i fokusu na integraciju Zapadnog Balkana u zapadne institucije”, navodi se u saopštenju Stejt departmenta.\nSaopštenje na zvaničnoj stranici Stejt departmenta o imenovanju Metjua Palmera za specijalnog predstavnika za Zapadni Balkan\nKao specijalni predstavnik, Palmer će otputovati u Sloveniju 1. septembra da bi prisustvovao Strateškom forumu na Bledu. Takođe će predstavljati SAD na sastanku direktora Kvinte za Balkan u Briselu i prisustvovati sastancima u Beču i Podgorici, 4-10 septembra.\nUz funkciju specijalnog predstavnika državnog sekretara, Palmer će nastaviti da obavlja dužnost zamenika pomoćnika državnog sekretara za evropska i evroazijska pitanja koju obavlja od 2018. Prethodno je bio direktor Kancelarije za južnu i centralnu Evropu.\n← Dodatne američke carine na kinesku robu stupaju na snagu\nItalija između nove vlade i novih izbora →\nSkupovi podrške Navaljnom održani na ruskom Dalekom istoku\nGodišnjica protesta u Hongkongu\nDepresija se teže prepoznaje kod muškaraca


Kosovo: Optužnica za ratne zločine korak ka pravdi | Human Rights Watch\nJune 29, 2020 10:41AM EDT\nKosovo: Optužnica za ratne zločine korak ka pravdi\nZaštita svedoka od suštinskog značaja\nPredsednik Kosova Hašim Tači tokom konferencije za štampu u prestonici Kosova, Prištini, ponedeljak, 21. januar 2019. ©2019 Visar Kryeziu/AP Photo\n(Brisel) - Optužnica protiv predsednika Kosova Hašima Tačija i drugih bivših vođa Oslobodilačke vojske Kosova objavljena 24. juna 2020. predstavlja korak napred po pitanju pravde za ratne zločine i zločine protiv čovečnosti počinjene tokom i nakon rata na Kosovu 1998-1999, navodi se danas iz organizacije Human Rights Watch.\nU saopštenju Specijalizovanog tužilaštva Kosova kojim je najavljena optužnica, navodi se da se ona sastoji od deset tačaka i optužene tereti za zločine protiv čovečnosti i ratne zločine, uključujući ubistvo, prisilno nestajanje lica, progon i mučenje. U optužnici se navodi da Tači, Kadri Veselji, takođe bivši komandant OVK, i neimenovani drugi osumnjičeni „snose krivičnu odgovornost za skoro 100 ubistava.” Žrtve ovih zločina čine kosovski Albanci, Srbi, Romi i lica drugih nacionalnosti, kao i politički protivnici.\n„Ova optužnica predstavlja korak napred za pravdu, budući da su navodi o ovim zločinima dve decenije pravili senku nad Kosovom”, izjavila je Lotte Leicht, direktorka HRW za Evropsku uniju. „Nakon godina zahtevanja pravde, žrtve iz svih etničkih grupa konačno bi mogle da dobiju pravedno suđenje.”\nU toku rata, Tači je bio lider političkog krila Oslobodilačke vojske Kosova koja se borila za nezavisnost Kosova od Srbije. Nakon rata, bio je predsednik Vlade, a 2016. godine je izabran za presednika.\nPitanje zaštite svedoka, ključni problem tokom brojnih suđenja za ratne zločine bivšim pripadnicima OVK, kako na Kosovu, tako i u Međunarodnom krivičnom sudu za bivšu Jugoslaviju (MKSJ), i dalje predstavlja ključni izazov za postizanje pravde, navodi Human Rights Watch.\nUpravo usled potrebe za zaštitom svedoka i dokaznog materijala, istraga ovih slučajeva, kao i sâm specijalni sud, bili su bazirani u inostranstvu – prvo u Briselu, a zatim u Hagu. Sud koji će razmatrati ove slučajeve, Specijalizovana veća Kosova, funkcioniše prema zakonima Kosova, ali s međunarodnim sudijama i tužiocima. Pre eventualnog početka suđenja, optužnicu mora da potvrdi veće za prethodni postupak.\nTužilaštvo je objavilo optužnicu tri dana pre zakazanog sastanka u Vašingtonu između Tačija i predsednika Srbije Aleksandra Vučića na temu odnosa Kosova i Srbije. U izjavi iz kabineta predsednika Tačija nadodi se da je on „prekinuo službeno putovanje.”\nTužilaštvo je navelo da je bilo neophodno najaviti optužnicu u ovom trenutku, usled kontinuiranih nastojanja Tačija i Veseljija da „ometaju i podrivaju“ rad suda, uključujući i „tajnu kampanju da bi se ukinuo zakon kojim su Specijalizovana veća osnovana kao sud, kao i da bi na drugi način opstruirali rad suda, a sve sa ciljem da oni sami ne budu izvedeni pred lice pravde.”\nTači je u novembru 2019. godine pisao američkom državnom sekretaru Majku Pompeu sa zahtevom da SAD promene nadležnost i lokaciju suda. U odgovoru koji je procureo u medije, Pompeo je naglasio podršku Vlade SAD sudu i naveo da bi Kosovo snosilo ozbiljne posledice ukoliko ne bi sarađivalo. Naveo je i da bi menjanje glavnih karakteristika suda „ozbiljno narušilo međunarodni kredibilitet i položaj Kosova … i opteretilo budućnost Kosova kao članice evroatlantske porodice naroda i međunarodne zajednice.”\nUprkos ovim komentarima, SAD su aktivno delovale u podrivanju međunarodne pravde i odgovornosti za ratne zločine, napadajući Međunarodni krivični sud, uključujući i izvršnom odlukom od 11. juna 2020. kojom se odobravaju sankcije i zabrane putovanja koje bi mogle biti iskorišćene protiv osoblja Međunarodnog krivičnog suda, kao i lica koja mu pomažu.\nSpecijalizovana veća Kosova nadležna su za zločine protiv čovečnosti, ratne zločine i druge zločine prema zakonu Kosova, a u vezi s navodima sadržanim u izveštaju Saveta Evrope iz 2010. godine. Njima se optužuje nekolicina bivših visokih zvaničnika OVK, uključujući Tačija i Veseljija, za odgovornost za otmice, prebijanja, pogubljenja po kratkom postupku i, u nekim slučajevima, nasilno otklanjanje ljudskih organa radi prodaje kako bi bili korišćeni za transplantaciju, na teritoriji Albanije, tokom i nakon rata na Kosovu.\nNa temelju izveštaja Saveta Evrope, EU je, uz snažnu podršku SAD, formirala Specijalnu istražnu operativnu grupu (SITF) kako bi ispitala optužbe i eventualno porkrenula postupak krivičnog gonjenja. Glavni tužilac SITF je 2014. godine predstavio svoje opšte nalaze, uključujući one o zastrašivanju svedoka. EU je zatim formirala specijalizovana veća u Hagu da sude u tim predmetima.\nSkupština Kosova je u avgustu 2015. godine odobrila ustavni amandman koji dopušta funkcionisanje suda baziranog u inostranstvu i donošenje zakona kojim se to telo formalno uspostavlja. Pojedini kosovski političari pokušali su da odstupe od ovih obaveza u januaru 2018. godine, ali su naišli na žestok otpor EU i pet država članica takozvane Kvinte – SAD, VB, Nemačke, Francuske i Italije.\nTribunal UN za ratne zločine u bivšoj Jugoslaviji sudio je u postupcima protiv 13 osoba za navodne ratne zločine na Kosovu. Osuđeno je pet visokih zvaničnika Srbije, odnosno Jugoslavije, jedan je oslobođen optužbi, a bivši predsednik Jugoslavije Slobodan Milošević preminuo je 2006. godine tokom postupka koji je protiv njega vođen. Dvojica optuženih albanske nacionalnosti su osuđena, a četvorica oslobođena optužbi, uključujući bivšeg predsednika Vlade Kosova Ramuša Haradinaja. MKSJ je prestao s radom u decembru 2017. godine.\n„Ova optužnica dovodi žrtve, preživele, i njihove porodice jedan korak bližim saznavanju istine o zločinima počinjenim protiv njih, u verodostojnom postupku,” navela je Leicht. „Ona predstavlja i značajan podsetnik da pravda može biti dostižna za one kojima se činila van domašaja.”\nOctober 25, 2019 Dispatches\nTabela rezultata krivičnog pravosuđa na Kosovu\nTabela rezultata krivičnog pravosuđa\nJune 10, 2022 Report\nUkrajina: U ruskim napadima u Černigovu ubijene desetine civila\nMay 11, 2022 News Release\nZabraniti upotrebu kasetne municije u ratu u Ukrajini\nMarch 11, 2009 News Release\nSrbija: Usvojite Zakon protiv diskriminacije\nJuly 26, 2004 News Release\nKosovo: Neuspeh NATO i U.N. u zastiti manjina\nHjuman rajts voč pozvao je Rusiju i Ukrajinu da prestanu da koriste kasetne bombe


Tvoj biznis: Potražnja potvrdila kvalitet sira Mljekare “Miličić” – Portal Onogošt\nPočeli su, kaže, sa količinama sa svoje farme – nekih 70-ak ili 100 litara. Postepeno se povećavao broj grla, samim tim količina mlijeka. S obzirom da su stigli do određenog nivoa kvaliteta i konkretne saradnje sa prodajnim centrima, došli sz u situaciju da mogu mnogo više raditi i realizovati.\n“Posle registracije mlekare počeli smo sa otkupom mlijeka iz okoline. Sad imamo jedno desetak kooperanata sa kojima sarađujemo. Tu se prerađuje otprilike 500 – 600 litara na dnevnom nivou i to se sve prerađuje u mladi, lisnati sir i kao takav prodaje se od Nikšića do Podgorice, Budve, Kotora, Tivta…”, dodaje Milivoje.


Tufo: Za godinu dana ugašeno 10.000 nevladinih organizacija\nStanje u civilnom društvu u Bosni i Hercegovini iz dana u dan sve je lošije, konstatovao je u emisiji „Danas“ Omir Tufo, projekt menadžer Centra za promociju civilnog društva (CPCD) i pojasnio da civilno društvo treba potaknuti na ekonomski, privredni i društveni razvoj, u kojem zajedno moraju učestvovati kako država, tako i njeni građani.\nKada govorimo o Bosni i Hercegovini te razvoju civilnog društva na ovome prostoru, uglavnom se ističe kako je aspekt djelovanja ograničen.\n- To su organizacije koje se svakodnevno suočavaju s problemima, kako materijalnog, tako i institucionalnog karaktera. Kada govorimo o materijalnom karakteru činjenica je da, za određene aktivnosti koje bi proveli, moramo imati određena sredstva. Evo, aktuelna je migrantska kriza, koju je država dočekala nespremno, a mnogo je manjih organizacija koje, čak i volonterski pomažu u ovoj situaciji. Pomažu ljudima u socijalnoj potrebi, bez obzira da li su državljani BiH, objasnio je Tufo.\nTufo nije isključio postojanje nevladinih organizacija koje, samo za svoje postojanje primaju veliki novac, a ništa ne urade za zajednicu i društvo, ali je istakao kako postoje i one organizacije koje za urađeni posao ne dobiju nikakvu materijalnu naknadu. U državi kakva je BiH, u kojoj, prema istraživanjima 30 posto stanovništva živi ispod granice siromaštva, veliki je broj mladih ljudi, koji osobama u stanju socijalne potrebe pomažu volonterski.\n- Po državnom registru ima trenutno 25.000 registrovanih nevladinih organizacija. U prošloj godini, u agencije zadužene za primanje finansijskih izvještaja, zaprimljeno je svega 15.000 izvještaja. Možemo zaključiti da 10.000 organizacija nije aktivno, dok su mogli volonterski opstajati i radili, ali kad nemate podršku, jer niste bliski načelniku, onda se gasite, kazao je Tufo.\nGodinu kasnije: Megan i Hari objavili fotografije s vjenčanja\nTijana Dapčević ogorčena nakon finala Eurosonga: Tamara je bila na korak od pobjede


Na sastanku u Sarajevu “Dijalog mladih i vlasti” učestovali i predstavnici Brčko distrikta – Radio Brčko distrikta BiH\nPočetna/Brčko/Na sastanku u Sarajevu “Dijalog mladih i vlasti” učestovali i predstavnici Brčko distrikta\nSuvad Alagić06.12.2021. - 13:52Poslednja promjena: 06.12.2021. - 14:51\nProtekle sedmice u Sarajevu je održan sastanak “Dijalog mladih i vlasti“ u organizaciji krovnih tijela za mlade Vijeća mladih Federacije BiH, Omladinskog savjeta Republike Srpske i Vijeća mladih Brčko distrikta.\nTema sastanka “Dijalog mladih i vlasti“ bila je povećanje participacije mladih prilikom donošenja odluka o kvalitetnim politikama prema mladima i povećanje učešća mladih u donošenje odluka.\nHarun Šabanović, član Upravnog odbora Vijeća mladih Brčko distrikta naglasio je važnost učešća na sastanku Admira Mujkanovića, predsjednika Komisije za mlade u Skupštini Brčko distrikta i Nedima Hamzabegovića, šefa Odjela za stručne i administrativne poslove.\n„Projekti samozapošljavanja za mlade u privredi i poljoprivredi su dobri, samo treba još jača podršku tim mladim ljudima“, poručio je Šabanović.\nHamzabegović je kazao je da se značaj sastanka ogleda i u tome što su mladi pokrenuli razgovor sa institucijama vlasti, kako na najbolji način uključiti omladinske organizacije u kreiranje javnih politika koje se tiču mladih.\n„Ja sam pomenuo mogućnosti koje Brčko distrikt daje, a da mladi s druge strane, nisu imali oblikovane zahtjeve, za npr. dva programa koja se provode u privredi i poljoprivredi kod projekata samozapošljava“, kazao je Hamzabegović.\nŠabanović je još kazao da nakon sastanka u Sarajevu očekuje veću participaciju mladih u procesu donošenja odluka, što za Brčko distrikt konkretno znači da bi mladi trebali imati svoje predstavnike u Komisiji za mlade, sa čime se, prema njegovim riječima, složio i predsjednik skupštinske Komsije za mlade Admir Mujkanović.\nŠabanović je pojasnio da bi prema poslovniku skupštine mladi imali priliku biti pridruženi članovi koji bi imali pravo predlaganja omladinskih politika, zapošljavanja, izrade projekata i drugo.\nDijalog mladih i vlasti Projekat samozapošljavanja Vijeće mladih Federacije BiH


TOP KANAL OBOGAĆUJE PROGRAM: „Shameless“ premijerno na TOP-u - Montenegro magazin\nTOP KANAL OBOGAĆUJE PROGRAM: „Shameless“ premijerno na TOP-u\nUz program koji se sastoji iz originalnih i zabavnih sadržaja domaće produkcije, TOP kanal u svojoj ponudi ima raznovrstan strani serijski program koji sada postaje još bogatiji, jer su pred nama tri nove serije.\nDomaćoj publici će po prvi put biti prikazana komična drama “Shameless” koju je Bussines Insider proglasio za najbolju seriju koja se trenutno emituje na američkim mrežama. Serija će premijerno biti prikazana 18. aprila u 21.20 na TOP kanalu, nakon čega će svakog radnog dana publika moći da pogleda svih sedam sezona ove hit serije i to u tri termina – od 21.20, 12.10 i 16.10.\nLjubitelje britanskog humora očekuje serija „Doc Martin“ koja je ostvarila sjajne rejtinge na britanskoj ITV stanici. Glavnu ulogu u ovoj seriji tumači Martin Clunes koji je za ovu ulogu nominovan za najboljeg TV komičara. Ovu seriju će publika moći da prati svakog radnog dana, počev već od danas (16. april) od 22.10, dok će repriza biti svakog radnog dana od 13.00.\nZa sve one koji uživaju u uzbudljivim scenama tu je „Sons of Anarchy“, adrenalinska drama sa elementima crne komedije, koja će od 16. aprila biti emitovana svakog radnog dana u 19.50, sa reprizom od 14.00. Ova serija kombinuje scene koje prikazuju vratolomije opasnih bajkera sa zanimljivim odnosima između glavnih likova, a glavna glumica Katey Sagal za ulogu u ovoj seriji osvojila je Zlatni globus za najbolju glavnu glumicu.\nOd početka emitovanja, TOP kanal je svojoj publici nudio atraktivne sadržaje među kojima je i premijerno emitovanje druge sezone serije „Ubice mog oca“, kviz „Totalni obrt“ koji je osvojio publiku i jedinstvena kulinarska emisija „Mr. Kitchen.“ Sve ovo i još mnogo toga publika može da prati na TOP kanalu koji se emituje preko Telemach-a, Total TV-a i EON platforme.


Beočin prodaje zemljište za stambene i poslovne objekte | Gde Investirati\nKako je navedeno u konkursnoj dokumentaciji, na prodaju je parcela u Negotinskoj ulici, površine 1.024 m2 za izgradnju proizvodnog, skladišnog ili poslovnog objekta. Navedeno zemljište nalazi se u radnoj zoni i njegova početna cena je oko 1,2 miliona dinara.\nU zoni centralnih sadržaja, investitora traži parcela površine 383 m2. Namenjena je gradnji porodičnog stambenog objekta, maksimalne visine 18 metara i nalazi se u Svetosavskoj ulici. Početna cena ove parcele je oko 681.000 dinara.\nPo početnoj ceni od oko 686.000 dinara prodaje se parcela u Ulici Svetozara Markovića u Banoštoru, površine 1.929. Namenjena je stambenim, poslovnim ili stambeno-poslovnim objektima.\nZa stambene ili poslovne objekte, ali i za skladišta, namenjena je parcela površine 512 m2 u Ulici maršala Tita u Grabovu. Za ovu parcelu potencijalni investitor moraće da izdvoji najmanje 152.000 dinara.\nPrijave se dostavljaju do 28. februara 2018. godine, a javno nadmetanje održaće se u prostorijama Opštine Beočin 1. marta 2018. od 9 časova. Više informacija pogledajte u konkursnoj dokumentaciji.\nPrevious Bojovićeva ponuda za preuzimanje Energoprojektovih firmi odbijena zbog nedostataka\nNext Indijska ekonomija prva na svetu po razvoju


Vučić: Unutrašnji dijalog mora biti otvoren, ozbiljan i odgovoran | Novinska agencija Beta\nPOLITIKA | 21.09.2017 15:25 > 22.09 09:26\nPredsednik Srbije Aleksandar Vučić izjavio je sinoć u Njujorku da unutrašnji dijalog o Kosovu mora biti otvoren, i izveden odgovorno i ozbiljno, a da će on svoj stav izneti na kraju.\n"Treba da imamo realan, racionalan, pametan i pristup koji nas vodi u budućnost a ne u bilo kakve sukobe, sukobe odbacujem kao mogućnost nekakve politike", rekao je Vučić novinarima posle razgovora sa belgijskim premijerom Šarlom Mišelom u Njujorku.\nNa pitanje o izjavi ministra inostranih poslova Kosova Bedžeta Pacolija da je Kosovo obezbedilo dovoljan broj glasova za prijem u Unesko, Vučić je izjavio da se on "na Pacolijevom mestu ne bi hvalio" pre vremena.\nPredsednik Srbije je rekao da su svi sastanci Pacolija analizirani i da Kosovo ima podršku i pomoć SAD. Prema njegovim rečima, po tom pitanju se Srbija ne slaže sa SAD, ali da se mora boriti za Srbiju, što će "biti teško".\n"Mi ćemo se s onoliko snage koliko imamo, onoliko volje, pravde koju nosimo u sebi boriti za svoju zemlju i pokušati da sačuvamo naš narod i naše svetinje na Kosovu i Metohiji. Ovde je reč o našim crkvama i manastirima, govoto celokupna kulturna baština na Kosovu i Metohiji je srpska kulturna baština i ne mogu da je sačuvaju oni koji su je uništavali, rušili i palili", rekao je Vučić.\nOn je izjavio da je zadovoljan susretom sa belgijskim premijerom i da je tema razgovora bila želja Belgije da što više sazna o situaciji u Srbiji i da pomogne što bržem ulasku Srbije u EU.\n"I kada je za to zainteresovana jedna Belgija, vrata nade su mi se šire otvorila, posebno što je (premijer Belgije) želeo da čuje srpsku stranu, želeo da čuje naše argumente, šta je to što mi mislimo o Kosovu i Metohiji, šta je to što mi mislimo o vladavini prava, šta je to što mislimo o bržem učlanjenju u EU", naveo je Vučić.\nSrpski predsednik je rekao da je jutros razgovarao sa predsedavajućim Generalne skupštine Miroslavom Lajčakom i da Srbija podržava Lajčakov i plan generalnog sekretara UN Antonija Gutereša za reformu UN.\nVučić je naveo da Srbija želi da UN budu što važnije mesto "jer su male zemlje samo tu ravnopravne s velikima".\nMir je uslov broj jedan za budućnost\nPredsednik Srbije Aleksandar Vučić izjavio je danas u Ujedinjenim nacijama da će Srbija nastaviti da radi na unapredjenju odnosa u regionu radi zajedničke budućnosti u Evropskoj uniji.\nVučić je u generalnoj debati u UN rekao da je očuvanje mira uslov broj jedan za prosperitetnu budućnost.\nOn je rekao da je postizanje političkog rešenja za Kosovo prioritet za Srbiju.\nVučić je ponovio da Srbija ne priznaje jednostrano proglašenu nezavisnost Kosova, i pozvao članice UN da se ne dozvoli prijem Kosova u Unesko.\nOn je dodao da je sve u briselskom dijalogu Beograda i Prištine postignuto uz teške kompromise, dodavši da za četiri godine dijaloga niko nije stradao u medjuetničkim tenzijama na Kosovu.\nKosovo, ekonomija i EU nacionalni prioriteti\nPredsednik Srbije Aleksandar Vučić rekao je danas u govoru pred Generalnom skupštinom UN u Njujorku da su nacionalni prioriteti Srbije političko rešenje za Kosovo, ekonomski razvoj i integracija u Evropsku uniju.\n"Ulažemo napore u stabilizaciju celokupne situacije na Balkanu, ostajemo mirni na uvrede i napade drugih jer je pomirenje bitnije od svega", rekao je Vučić.\nVučić je, takodje, naveo potrebu za reformom UN, ali i podršku svetskoj organizaciji i izrazio podršku borbi protiv terorizma Islamske države i al-Kaide, ekstremizma, siromaštva i socijalne nejednakosti.


Atletika: NEMANJA STOJANOVIĆ DVOSTRUKI PRVAK DRŽAVE, STOJANOV SREBRNI NA PRVENSTVU VOJVODINE | GLAS OPOVA\nNEMANJA STOJANOVIĆ DVOSTRUKI PRVAK DRŽAVE, STOJANOV SREBRNI NA PRVENSTVU VOJVODINE\nNa Prvenstvu Srbije za seniore održanom 10. i 11. juna u Kruševcu, Spartakov atletičar Nemanja Stojanović zabeležio je veliki uspeh za svoj klub i opštinski sport. Stojanović se okitio zlatnim medaljama u dve dugoprugaške discipline – na 3.000 metara sa rezultatom 8:47,56 I na 5.000 metara sa rezultatom 15:26,63.\nU prvoj trci Nemanja je krenuo da vodi od samog starta ali na 500 metara pre cilja atletičar “Mladosti” iz Užica prelazi u vođstvo. Međutim, Stojanović je držao ritam i u poslednjih 100 metara usledio je žestok finiš gde Nemanja odnosi pobedu.\nDrugog dana na 5.000 metara Stojanović je od samog starta bio na čelu, pokušavši da probije granicu od 15 minuta, ali mu nije pošlo za rukom. Izuzetno jak vetar nije dozvolio da se trči brže, ali što se tiče plasmana Nemanja je bez većih problema pobedio i tako odbranio prošlogodišnju titulu državnog prvaka.\nOpovački šampion je ove godine osvojio tri državne medalje – dva zlata na 3.000 i 5.000 metara i bronzanu medalju na 10.000 metara I ponovo izborio učešće u reprezentaciji Srbije, tako da ga očekuje Balkansko prvenstvo sredinom jula.\nIstog vikenda u Novom Sadu je 10. juna održano je Prvenstvo Vojvodine za mlađe juniore, na kome je opovački klub imao dva predstavnika – Milana Stojanova na 800 metara, koji je osvojio srebrnu medalju sa rezultatom 2:09,30 i Uroša Uroševića takođe u trci na 800m koji je zauzeo četvrto mesto sa rezultatom 2:14,02.\nIstog dana u Kuli je održana 9. po redu ulična trka u Kuli na kojoj je nastupila Tamara Radin u trci na 800m i osvojila zlatnu medalju.\nJuly 21, 2019, 22:05


Zvezdo, još jedna odlična vest pred revanš u Moskvi! - Sportske.net\nOhrabrujuća vest za crveno-bele.\nIzveštaj lekara - Osam povređenih na ''Marakani''Ocene - Ko je ostavio najbolji utisak u Zvezdi?Gončarenko zamera napadačimaPesma na ''Severu'' posle meča! Pešić: ''Rusi došli da ne prime gol!''Zvezda ima za čim da žali, odluka u Moskvi!\nFudbaleri Crvene zvezde i moskovskog CSKA odigrali su bez golova u prvom meču 1/16 finala Lige Evrope, što je u neku ruku i dobar rezultat u ovoj fazi takmičenja.\nRemi bez golova je uglavnom rezultat kojim su treneri zadovoljni, ali to nije sve, jer će Rusi biti oslabljeni u revanšu.\nJedan od najboljih igrača i organizator igre CSKA, Aleksandar Golovin dobio je danas žuti karton, tako da neće moći da igra sledeći meč.\n"To će nam biti gubitak, jer je on jako kreativan na sredini terena, ali niko nije osiguran protiv žutih kartona. Trudićemo se da ga zamenimo. Mada, on kod tog prekršaja nije mogao drugačije da stigne do lopte nego trčeći", rekao je Gončarenko.\nRevanš se igra u sredu 21. februara, u 18.00.


Srbi iz Amerike peticijom poručili Trampu: Pomozi našem narodu na Kosovu, ili zaboravi na naših milion glasova | Vestinet.rs\nPočetna AKTUELNO\tSrbi iz Amerike peticijom poručili Trampu: Pomozi našem narodu na Kosovu, ili zaboravi na naših milion glasova\nZajednica Srba u Americi pokrenula je peticiju u kojoj traži od američkog predsednika Trampa i Kongresa Sjedinjenih Država da zaustave progon hrišćana na Kosovu, da prestanu da podržavaju albansko rukovodstvo na čelu sa Hašimom Tačijem i stvaranje vojske pod njihovom kontrolom u srpskoj pokrajini Kosovo i Metohija.\nU peticiji koja je namenjena Trampu, potpredsedniku SAD Majklu Pensu i članovima Kongresa, Srbi podsećaju da je režim Hašima Tačija očistio dve trećine predratnog srpskog stanovništva iz svojih domova u srpskoj pokrajini, da je samo iz Prištine tokom divljeg albanskog pogroma oterano 40 hiljada Srba i da se progon nastavio do danas.\n© Skrinšot sajta – Peticija na sajtu „change.org“\nSrbi podsećaju da je Tramp nedavno potpisao zakon koji je odobrio pomoć hrišćanima progonjenim u Iraku i Siriji.\n„Srpski hrišćani na Kosovu treba da imaju pravo na istu zaštitu, zato pozivamo predsednika Trampa i Kongres Sjedinjenih Država da preduzmu sledeće korake:\n— Da izdaju rezoluciju kojom se osuđuje progon srpskih hrišćana, Jevreja, Roma i drugih manjina od strane brutalnog režima Hašima Tačija\n— Da ponude podršku i pomoć progonjenim manjinama u regionu\n„Sve ovo je napor režima Hašima Tačija da iskoreni srpske hrišćane i druge autohtone nacionalne manjine na Kosovu, uključujući i Jevreje i Rome“, stoji u peticiji.\nSrbi takođe podsećaju da je Savet Evrope identifikovao Tačija kao šefa albanskog kriminalnog kartela koji se bavi trgovinom heroinom i oružjem, te da je prema navodima Karle del Ponte, bivšeg tužioca Međunarodnog krivičnog suda, odgovoran za vađenje i trgovinu organa 300 hrišćanskih Srba i pripadnika drugih nealbanskih manjina.\n„Albanski lideri u Prištini otvoreno iskazuju svoju vernost susednoj Albaniji i efikasno uklanjaju granicu između Srbije i Albanije. Albanski lideri su izrazili svoju nameru da stvore etnički čistu, veću Albaniju. Albanci na Kosovu imaju jednu od najviših stopa učešća u DAEŠ-u na Balkanu. Mnogobrojne planove za terorističke napade u Evropi i protiv Amerike pripremali su Albanci na Kosovu“, upozorava srpska zajednica u Americi.\nUz podsećanje da se srpski narod danas suočava sa progonom sličnim onom u osmansko doba, američki Srbi poručuju Trampu, Pensu i Kongresu da je Kosovo kolevka srpske civilizacije, ono što je Jerusalim za Jevreje, da je identitet srpskog naroda neodvojiv od srpske pokrajine Kosovo i Metohija.\n„Ako Sjedinjene Države nastave sa katastrofalnim i neuspešnim politikama bivših administracija, stabilnost Balkana će biti ugrožena, a Evropa će biti u opasnosti od rata. Molimo vas, učinite nešto da zaustavite ovu nepravdu, pre nego što bude prekasno“, stoji na kraju peticije koju potpisuju Srbi koji žive u SAD, ali i širom sveta.\nAmerikanci podigli optužnice protiv Kineza za hakerski napad


Na lečenju 8 covid pacijenata. Epidemiološka situacija nestabilna - Radio Televizija Novi Pazar\nNa lečenju 8 covid pacijenata. Epidemiološka situacija nestabilna\nSeptember 9, 2020 September 9, 2020 Selma Ljajic 398 Views\nPrema podacima Štaba za vanredne situacije na bolničkom lečenju u Novom Pazaru je 8 covid pacijenata. Za protekla 24 sata hospitalizovan je jedan novi pacijent, a dva su otpuštena. Komentarišući aktuelnu epidemiološku situaciju u Novom Pazaru i Tutinu, ali i šire, u našoj zemlji i čitavom regionu, direktor Zavoda za javno zdravlje dr Šefadil Spahić je ocenio da je ona nestabilna i nesigurna, te upozorio sve građane na obavezu poštovanja preporučenih mera zaštite od korona virusa.\nOd ukupno 8 covid pacijenata koji se, prema najnovim podacima leče na Infektivnom odeljenju Opšte bolnice u Novom Pazaru niko nije na respiratorima, nema preminulih i niko nije transportovan u tercijarne bolničke centre. Od ukupnog broja pregleda u Covid ambulanti Doma zdravlja 23 je kontrolnih a 38 pacijenata se javilo prvi put. Od 38 seroloških, brzih testova 13 je pozitivnih, a kod 17 osoba uzet je bris za PCR testiranje. Na osnovu svih tih parametara koje prati ZZJZ prati kontinuirano, može se reći da je veliki broj građana već preležao koronu.\n”U poslednjih deset dana – objašnjava direktor Zavoda za javno zdravlje dr Šefadil Spahić – broj testiranih u covid ambulanti je 348, oko 35 testova dnevno se upotrebi. IGG pozitivnih testova je za 10 dana bilo 66, IGM 64. Na dnevnom nivou je 7 pozitivnih IGG klase i 6 pozitivnih IGM klase. To nam govori da je veliki broj ljudi, više od 50 odsto, preležao koronu, ali i da IGM pozitivni mogu biti potencijalni okidači za pojavu većeg broja pacijenata.”\nDoktor Spahić takođe naglašava, uzimajući u obzir pandemijska iskustva kroz istoriju, činjenice o povećanom broju kontakata početkom nove školske godine, kao i veliki broj građana koji se vraća sa letovanja, da je vrlo realno očekivati još jedan talas. S obzirom da je pred nama epidemiološki nestabilan period, bliži se i sezonski grip, dr Spahić savetuje da se naučimo da živimo sa virusom uz poštovanje svih preporučenih mera zaštite. A u cilju povećanja stepena zdravstvene prosvećenosti stanovništva, ZZJZ priprema edukativnu štampanu brošuru za građane, pod nazivom ”Da nam se ne ponovi”.\nOdbojkaši Novog Pazara čekaju 15. septembar i start Superlige →


MANJA ULAGANJA NAKON PANDEMIJE Proširenje lige nije dobro rješenje za rukomet u BiH - Srpskainfo\nFOTO: TRENER G. ŠURLAN/RAS SRBIJA\nNakon pandemije korona virusa sigurno je da će doći do smanjenja ulaganja u sport, a kriza neće mimoići ni rukometne klubove. Sezona će biti duža što bi sigurno donijelo veće troškove, kao i potrebu da ekipe imaju širi igrački kadar zbog većeg broja mečeva.\nTakođe, istorija pokazuje da su u sezonama kad je bila povećana Premijer liga BIH, pojedini klubovi najčešće odustajali od takmičenja i da je bilo dosta problema sa završetkom lige. Zbog svega toga treba da se dobro razmisli oko planova za narednu sezonu, jer su sve manje šanse da se ovo takmičenje završi na parketu.\nPandemija ne posustaje, a ekipe su već uveliko na odmoru. Čak i da prođe, pitanje je kako bi se takmičenje moglo nastaviti u junu i julu kad je jasno da dvorane u BiH nemaju klima uređaje i na velikim vrućinama bi rukometaši imali velikih problema.\nTrener dobojske Sloge Danko Panić ističe da je situacija teška za sve klubove.\n-Prema sadašnjoj situaciji liga će najvjerovatnije da bude prekinuta i vidim da ima raznih prijedloga. Čini se da je ta ideja sa proširenje lige želja da se svima izađe u susret zbog načina na koji je takmičenje prekinuto i gdje su svi osim Drine imali šanse za opstanak. Ono što je jasno da se opet pravi izuzetak zbog istih klubova i da bi u tom slučaju se povećali troškovi i smanjio kvalitet. Ekipe bi morale da prave širi igrački kadar kako bi sve izdržale, a svi znamo kakva će da bude finansijska situacija nakon ovog virusa. Na sve to imamo primere iz prošlosti kad su klubovi odustajali tako da čelnici treba dobro da razmisle istakao je trener Sloge Danko Panić.\nPosljednji kompromis u savezu je napravljen na startu ove lige kad je broj klubova povećan na 16. U ranijim sezonama ovaj broj je bio u sezoni 2015/16, a u zadnjih šest godina najčešće je bio 14 ili 13 klubova.\nSlovenija i Hrvatska nisu dobar primjer\nKlubovi koji su za proširenje su kao argument naveli Sloveniju i Hrvatsku. Međutim, ove dvije zemlje nisu dobri primjeri iz razloga što su već godinama radile na smanjenju liga. Tako je u Hrvatskoj samo 10 klubova u prvoj fazi a četiri igraju kasnije Ligu za šampiona uz učesnike SEHA lige, a preostali timovi Ligu za opstanak. U Sloveniji je u takmičenju 12 klubova tako da njiha proširenje takmičenja neće toliko teško pasti.\nSport LIga BIHrukomet


Titan - Za moj Kosjerić 2018\nZa moj Kosjerić 2018\nŠestu godinu zaredom, TITAN Cementara Kosjerić objavljuje konkurs sa ciljem da se izaberu i nagrade najbolji projekti na teritoriji opštine Kosjerić, koji će unaprediti kvalitet života u Kosjeriću i predstavljati dugoročan podsticaj građanima i organizacijama da se uključe i umreže, i doprinesu ostvarenju boljih uslova za život. Pobedničke projekte će finansirati TITAN Cementara Kosjerić, a pobednici će biti proglašeni na svečanoj ceremoniji i dodeli nagrada. Konkurs traje od 26. januara do 16. februara 2018. godine. Pravo učešća imaju neprofitne i humanitarne organizacije, kao i udruženja građana, ustanove i institucije prijavljene na teritoriji Opštine Kosjerić.\nKONKURS „ZA MOJ KOSJERIĆ“\nTITAN Cementara Kosjerić raspisuje konkurs „Za moj Kosjerić“ u okviru koga će podeliti finansijska sredstva za realizaciju projekta iz sledećih oblasti i sa sledećim ciljevima:\n• Kultura – promocija lokalnih kulturnih projekata, od lokalnog i šireg značaja\n• Ekologija – podizanje ekološke svesti i unapređenje životne sredine\n• Obrazovanje – unapređenje uslova obrazovanja i mogućnosti za (formalno i neformalno) obrazovanje u Kosjeriću\n• Socijalna zaštita i uključivanje – unapređenje statusa socijalno ugroženih/ marginalizovanih grupa stanovnika Kosjerića\nGlavni cilj konkursa\nOsnovni cilj konkursa „Za moj Kosjerić“ je inovativno i održivo unapređenje kvaliteta života građana Kosjerića kroz realizaciju odabranih i najviše ocenjenih projekata, odnosno, kroz finansijsku podršku onim inicijativama koje pokazuju uključenost građana u rešavanje zajedničkih problema, i na najbolji način upotrebljavaju lokalne resurse i promovišu saradnju sa različitim društvenim akterima.\nKriterijumi za odabir najboljeg projekta:\n• relevantnost i usmerenost projekta na rešavanje konkretnih problema i izazova lokalne zajednice\n• uticaj projekta na ostvarivanje konkretnih prednosti pojedinih grupa ili svih građana u Opštini Kosjerić\n• održivost, delotvornost i dugoročnost\n• unapređenje kvaliteta života građana Kosjerića\n• usaglašenost projekta sa vrednostima TITAN Cementare Kosjerić i strategijom razvoja Opštine Kosjerić\n• inovativnost u osmišljavanju i realizaciji projekta\n• odgovornost i edukativnost prema drugim članovima zajednice\n• otvorenost projekta za uključivanje drugih aktera sa teritorije Opštine Kosjerić\nFormalni kriterijumi za učestvovanje:\n• Jedna organizacija može prijaviti jedan projekat po ponuđenoj oblasti\n• Jedna organizacija ne može prijaviti više od tri projekta ukupno\n• Projektni ciljevi prijavljenog projekta moraju odgovarati kriterijumima za odabir najboljeg projekta\n• Realizacija svih aktivnosti formalno predviđenih budžetom projekta, može maksimalno trajati godinu dana, počev od dana dostavljanja prijavne dokumentacije Konkursa\n• Popunjen obrazac za prijavljivanje mora biti dostavljen u definisanom roku\nU skladu sa ciljevima Konkursa, kako bi se osigurala trajnost pozitivnih promena kojima projekti doprinose lokalnoj zajednici, preporučeno je da predlozi projekata budu dugotrajni, odnosno održivi i nakon formalnog završetka finansiranja od strane TCK. Takođe, preporučujemo učesnicima da u svoje projekte uvrste i volonterski rad, donacije i sponzorstva drugih subjekata, kao i saradnju sa partnerima na projektu, naročito sa značajnim ustanovama i organizacijama u lokalnoj zajednici.\nNačin podele sredstava za odabrani projekat i sastav žirija\nO pristiglim projektima odlučuje i ocenjuje ih posebna komisija u sledećem sastavu:\n• TCK, predstavnici\n• Opština Kosjerić, predstavnici\n• Lokalna zajednica, predstavnici\nZa učešće na konkursu potrebno je odgovoriti na zahteve konkursa, i popuniti i dostaviti Obrazac za prijavljivanje projekta i tabelu budžeta. Popunjen obrazac i prateća dokumenta i priloge, potrebno je dostaviti\nelektronski, na adresu: csr@titan.rs (naslov/subject imejla: Za moj Kosjeric 2018),\nili poštom, na adresu:\nLjudski resursi, Za moj Kosjerić\nŽivojina Mišića b.b.\nZa ovaj program mogu konkurisati:\nneprofitne i humanitarne organizacije kao i udruženja građana i institucije prijavljene na teritoriji Opštine Kosjerić.\nZa ovaj program ne mogu konkurisati:\nPojedinci (fizička lica), politička i verska udruženja, kao ni organizacije/institucije koje promovišu interese i ideje političkih partija ili verskih grupa.\nUkupna vrednost budžeta za podršku projektima\nUkupan budžet za nagrađivanje najbolje ocenjenih projekata iznosi 20.000 evra. Budžet će biti raspodeljen u zavisnosti od ocena žirija na jedan ili više projekata, dok se ne potroši ukupan iznos budžeta, u zavisnosti od toga na koji način i u kojoj meri su projekti odgovorili na zahteve konkursa.\nKonkurs je otvoren od 26. januara do 16. februara 2018. godine.\nKrajnji rok za podnošenje prijava je: 16. februar 2018. godine do 12 časova.\nNačin objavljivanja uslova i rezultata konkursa\nLista izabranih projekata biće objavljena na vebsajtu TITAN Cementare Kosjerić, dok će svi učesnici o rezultatu konkursa biti obavešteni imejlom (pod uslovom da elektronsku adresu obezbede u prijavi).\n• Aplikant treba da podnese sopstvenu prijavu. Ukoliko druga organizacija podnese prijavu u ime prve organizacije, ona neće biti razmatrana\n• U slučaju da aplikant podnosi projekat u saradnji sa nekom drugom organizacijom, mora biti navedeno koja organizacija će biti nosilac projekta\n• Ako više aplikanata pošalju potpuno isti predlog projekta, sve takve prijave biće automatski povučene iz konkursa\n• Nosioci pobedničkih projekata biće u obavezi da periodično izveštavaju o napredovanju u realizaciji.\nForma za prikaz budžeta projekta\nPrimer popunjene tabele 2.2 Plan aktivnosti\nTekst i uslove konkursa „Za moj Kosjerić 2017“ možete pronaći ovde.


10 neverovatnih mesta koja vredi videti bar jednom u životu — Wannabe Man\nSvet je dovoljno veliki i dovoljno bogat predivnim mestima da većinu njih čak i najbogatiji ljudi na svetu ne mogu videti za života. U pitanju su mesta koja deluju toliko nestvarno, da se, kada ugledate fotografije, zapitate da li ona zaista postoje, ali i mesta koja morate da posetite barem jednom u svom životu. U njih se ubrajaju i ovih 10 neverovatnih mesta, sakrivenih negde na zemaljskoj kugli.\nMorski greben u Belizeu\nOvaj neverovatni morski greben koji se nalazi u Belizeu, drugi je po veličini, odmah nakon Velikog grebena u Australiji. Procenjuje se da 90 posto stanovnika ovog grebena još uvek nije otkriveno niti utvrđeno.\nKljučne reči 10 neverovatnih mesta koja vredi videti bar jednom u životuBiserni vodopad u KiniJacob's Well u TeksasuJasna ĐorđevićLedeni dvorci u Koloradumesta koja morate posetitimesta koja morate posetiti barem jednom u životuMorski greben u Belizeumuški magazinPamukkale u TurskojPlanina Roraima u VenecueliPutovanjaSalar De Uyuni u BolivijiTrollrunga u NorveškojVodopad Igazu u BraziluWannabe ManWind Cathedral u Namibiji


Singapurski hakeri iz Podgorice odnijeli 1,5 miliona eura\nPODGORICA - Dvojica Singapuraca uhapšena su zbog sumnje da su računarskom prevarom iz banke u Podgorici ukrali oko 1,5 miliona eura.\nKraljevo: Invazija klijenata na Srpsku banku\nKRALJEVO - Oko hiljadu građana okupilo se ispred ekspoziture Srpske banke u Kraljevu kako bi zatvorili račune, zbog odluke Vlade Srbije da se banka ugasi do 22. januara.\nBEOGRAD - Kada je u pitanju slučaj Srpske banke, guvernerka je rekla da je država vrlo ozbiljno, kao vlasnik, pristupila restrukturiranju i da to neće ugroziti stabilnost finansijskog sistema.\nUhapšen Goran Perčević\nBEOGRAD - Goran Perčević, vlasnik "Interkomerca" i bivši visoki funkcioner Socijalističke partije Srbije (SPS) koji se sumnjiči za milionske malverzacije u vezi sa Univerzal bankom je uhapšen.\nBEOGRAD - Predsednik Izvršnog odbora Univerzal banke i poslanik SNS Dragan Tomić osumnjičen je da je dao dva sporna kredita od po dva i po miliona evra firmama Gorana Perčevića i Dragana Đurića.\nBEOGRAD - Osim Tomića, privedena su još četiri člana IO UBB. Oni se terete da su sa rukovodećih pozicija u toj banci nezakonito odobravali višemilionske kredite bez pokrića.\nTabaković: NBS će pažljivo trošiti devizne rezerve\nBEOGRAD - "Ako dođe do krupnih poremećaja u kretanju deviznog kursa, mi ćemo se ponašati u skladu s tim okolnostima i pažljivo odmeravati kako sačuvati devizne rezerve", rekla je Tabakovićeva.\nNBS negira tvrdnje Divljana: Nismo odgovorni za Univerzal banku\nBEOGRAD - U saopštenju NBS se navodi da je Divljan prećutao da je povećao svoj vlasnički udeo u Uniberzal banci, iako se prethodno obratio NBS i ukazao na nepravilnosti u radu te banke.\nBEOGRAD - Osigurani iznos depozita je do 50.000 evra po deponentu, utvrđen nakon prebijanja potraživanja banke u stečaju prema deponentu.\nEkonomisti: Univerzal banku slomilo loše upravljanje\nBEOGRAD - "Sigurno postoji način da se takve situacije preduprede, ali, nažalost, to je relativno kasno postavljanje pitanja", primetio je Živković.\nBEOGRAD - Tabakovićeva je na pitanje "ako nas je Agrobanka koštala 400 miliona evra, koliki je trošak za Unverzal", odgovorila da nas ta banka košta 70 miliona evra i 1,8 miliona dinara.\nBEOGRAD - Utvrđeno je da se u prethodnom periodu finansijsko stanje banke znatno pogoršalo, te da je banka dospela u stanje kritične potkapitalizovanosti.\nBeogradska berza: Komercijalna banka u fokusu, indeksi porasli\nBEOGRAD - Indeks najlikvidnijih akcija BELEX15 porastao je za 0,21 odsto na 550,19 poena dok je indeks BELEXline ojačao za 0,52 odsto na 1.088,86 poena.\nBeogradska berza: Solidan promet i rast indeksa\nBEOGRAD - Indeks najlikvidnijih akcija Belex15 ojačao je za 0,77 odsto na 528,36 poena dok je širi pokazatelj stanja na tržištu Belexline porastao za 0,40 odsto na 1.049,24 poena.\nBeogradska berza: Odličan promet, AIK banka dominantna\nBEOGRAD - Indeks najlikvidnijih akcija BELEX15 oslabio je za 0,49 odsto na 519,26 poena dok je BELEXline skliznuo za 0,27 odsto na 1.031,41 poena.\nBEOGRAD - Lider bankarskog sektora i celokupnog tržišta akcija sa prometom od 8,9 miliona dinara bile su akcije Univerzal banke. Prometovano je novih 4,49 odsto od ukupno emitovanih akcija banke.\nDelta se povlači iz Univerzal banke\nBEOGRAD - NBS je prošle godine najavila da će preispitati vlasničku strukturu Univerzal banke, ali do sada nije objavljeno da li je ta kontrola završena.\nBeogradska berza: Univerzal banka i Tehnogas dominirali prometom\nBEOGRAD - Hartija dana je bila Univerzal banka iz Beograda gde je vlasnika promenilo 56.759 akcija ili 10 odsto vlasništva na ceni od 350 dinara. Naime, Nebojša Divljan.\nBeogradska berza: Univerzal banka u fokusu, indeksi pali\nBEOGRAD - BELEX15 skliznuo je za 0,20 odsto na 516,95 poena dok je BELEXline izgubio 0,23 odsto vrednosti našavši se na kraju dana na nivou od 1.022,85 poena.\nBeogradska berza: AIK banka podigla promet, indeksi rasli\nBEOGRAD - Indeks najlikvidnijih akcija BELEX15 porastao je 0,54 odsto na 523,61 poena dok je BEELXline ojačao 0,56 odsto na 1.033,66 poena.\nLuka Beograd za sada izbegla stečaj\nBEOGRAD - Luka Beograd je napravila plan reorganizacije, a kako Politika nezvanično saznaje poverioci su se sa njim saglasili i sud je to prihvatio.


[EWB Intervju] Puarel: Odnos vladajućih partija i opozicije na lokalu u Srbiji zabrinjava mnoge države - European Western Balkans\nAutor Aleksandar Ivković 06. 02. 2019. 07. 02. 2019.\nNakon obraćanja gradonačelnika Šapca Nebojše Zelenovića na 35. sednici Kongresa lokalnih i regionalnih vlasti Saveta Evrope u Strazburu novembra prošle godine, članovi Kongresovog Komiteta za monitoring sastaju se u Beogradu 7. februara. Tom prilikom smo intervjuisali Stefani Puarel, sekretarku Komiteta.\nEuropean Western Balkans: Da li činjenica da Kongres lokalnih i regionalnih vlasti održava radnu sednicu u Beogradu treba da se posmatra kao signal da razvoj lokalne demokratije u Srbiji ide u pogrešnom smeru?\nStefani Puarel: Uobičajena je praksa da se Komitet za monitoring sastaje van Strazbura na poziv članova nadzornog odbora. Ovoga puta, nadzorni odbor je bio pozvan u Beograd od strane člana srpske delegacije.\nOdržavanje sastanka u jednoj državi može da se posmatra kao pozitivan signal, pošto nam dozvoljava da se sastanemo sa predstavnicima državnih vlasti kako bismo razmenili mišljenja o situaciji u pogledu lokalne i regionalne demokratije i mogućih vidova saradnje u ovoj oblasti. Komitet se prethodno sastajao u različitim, uključujući Ukrajinu, Tursku, Grčku, Portugal i Francusku.\nEWB: Kako Kongres ocenjuje stanje demokratije i navodne pritiske koje centralna vlast vrši u opštinama u Srbiji u kojima je na vlasti opozicija, kao što su Šabac i Paraćin? Gradonačelnik Šapca, Nebojša Zelenović, održao je govor na ovu temu na sastanku Kongresa prošlog novembra.\nSP: Kongres je procenio stanje lokalne demokratije u Srbiji 2017. godine, nakon što su njegovi izvestioci održali nadzornu posetu. Kao i u svim drugim državama članicama Saveta Evrope, izvestioci su primetili neke pozitivne trendove i izdvojili oblasti u kojima su neophodna poboljšanja. Na primer, pozdravili su ratifikaciju Evropske okvirne konvencije o transgraničnoj saradnji između teritorijalnih zajednica ili vlasti, Dopunskog protokola Evropske povelje o lokalnoj samoupravi o pravu na učešće u poslovima lokalnih vlasti kao i nekoliko drugih važnih zakonskih koraka preduzetih u cilju modernizacije i jačanja lokalne samouprave.\nMeđutim, uzvestioci su takođe istakli privremenu zabranu zapošljavanja osoblja u lokalnim samoupravama, mogućnosti raspuštanja skupština lokalnih samouprava i nedostatak finansijskih sredstava. Podvukli su, između ostalog, potrebu da se nastavi sa borbom protiv korupcije, uključujući i lokalni nivo, i daljom primenom Strategije reforme javne uprave, kao i decentralizacijom, kako formalno, tako i u praksi.\nKongres pomno prati situaciju sa izabranim predstavnicima koji pripadaju opozicionim partijama Srbiji.\nUopšte, odnos između vladajućih partija i opozicije u lokalnim samoupravama zabrinjava mnoge države, i zato mu Kongres posvećuje značajnu pažnju u okviru svoje agende.\nUobičajeno je da, kada Kongres primi navode o neopravdanom pritisku, pokrene ovo pitanje kod cetralnih vlasti i naglasi da je jedini način za rešavanje konflikta konstruktivan i miran politički dijalog između svih strana, uz puno poštovanje Evropske povelje o lokalnoj samoupravi i ljudskim pravima. Istu politiku primenjujemo u Srbiji.\nNa kraju, Kongres veruje da je cilj svih strana isti, a to je obezbeđivanje svetlije i demokratske budućnosti za građane, i svim tome treba težiti svim sredstvima.\nEWB: Šta su ovlašćenja Kongresa lokalnih i regionalnih vlasti kada je reč o lokalnoj samoupravi u Srbiji? Da li je saradnja sa ovom zemljom bila zadovoljavajuća od njenog uspostavljanja?\nSP: Komitet ministara Saveta Evrope dao je instrukcije Kongresu da priprema redovne pojedinačne izveštaje o situaciji u pogledu lokalne i regionalne demokratije u svim članicama Saveta Evrope i da obezbedi primenu principa Evropske povelje o lokalnoj samoupravi. Krajnji cilj ove prakse je da ojača lokalnu i regionalnu demokratiju u Evropi, i ovo se odnosi na Srbiju, kao i na bilo koju drugu državu koja je članica Saveta Evrope.\nPostoje različite dimenzije saradnje Kongresa sa državama kako bi im pomogao da postignu potpuniju usklađenost sa evropskim standardima o lokalnoj samoupravi koji su upisani u Povelju.\nUkratko, Kongres ocenjuje primenu Povelje u 47 država članica Saveta Evrope putem monitoringa, nadgleda lokalne i regionalne izbore, nakon monitoringa vodi dijalog sa zainteresovanim državama i sprovodi aktivnosti saradnje namenjene jačanju lokalne i regionalne samouprave.\nSaradnja između Kongresa i Srbije je na zaista zadovoljavajućem nivou. To se može videti iz dinamike sastanaka na visokom nivou između vođstva Kongresa i srpskih vlasti. Pre posete u cilju monitoringa 2017. godine, predsednik Kongresa Gudrun Mosler-Tornstorm zvanično je posetio Srbiju i sastao se sa Anom Brnabić, koja je tada bila ministarka državne uprave i lokalne samouprave. U 2017. godini Kongres je usvojio preporuku o lokalnoj i regionalnoj demokratiji u Srbiji. Komitet za monitoring se sada sastaje u Beogradu. Konačno, Kongres želi da vodi dugoročni politički dijalog sa srpskim vlastima, možda u okviru post-monitoringa, kako bi se obezbedila primena njegovih preporuka.\nEWB: Opšti je utisak da je, od kada je počeo proces demokratizacije u Srbiji, politika na nivou lokalne samouprave pod snažnim uticajem centralnih vlasti. Da li se ova situacija može uporediti sa drugim državama koje imaju slično iskustvo? Šta se može uraditi kako bi se lokalna demokratija brže razvila?\nSP: Moramo da imamo na umu da su politika na lokalnom i nacionalnom nivou uvek povezane i međuzavisne, u bilo kojoj zemlji. Ono što se razlikuje jeste nivo centralizacije, kao i snaga i efikasnost ovlašćenja donošenja odluka na lokalnom nivou. Neke države su istorijski bile više centralizovane, druge imaju ukorenjeniju tradiciju lokalne demokratije. Međutim, potraga za pravom ravnotežom između ovlašćenja i interesa različitih nivou vlasti je intristična za svaku državu, ova ravnoteža je često krhka i zavisna od novih izazova i velike raznolikosti drugih faktora. Naravno, ni u jednoj državi nacionalna i lokalna vlast ne mogu da funkcionišu potpuno odvojeno.\nKongres se zalaže za upravljanje na više nivoa i više “bottom-up” (odozdo nagore) pristupa u procesu donošenja odluka. Ovo znači da centralna vlada treba da posmatra lokalnu samoupravu kao partnera. To takođe znači da vlada primenjuje principe iz Povelje i preporuke proistekle iz Kongresovog monitoringa.\nNe postoji drugo rešenje za razvoj lokalne samouprave osim usklađivanja sa Poveljom. Kroz aktivnosti monitoringa i post-monitoringa Kongres je spreman da dalje sarađuje sa Srbijom i pomaže joj da postigne punu usklađenost sa preuzetim obavezama.\nEWB: Postoji značajan broj opština u Srbiji u kojima manjinske etničke grupe čine značajan procenat populacije. Kongres je pozitivno ocenio nivo njihovih prava u svojem najnovijem izveštaju. Da li je Srbija i dalje na dobrom putu u ovoj oblasti?\nSP: Ako pitate o opštoj oceni prava građana koji pripadaju nacionalnim manjinama u Srbiji, uputila bih vas na zaključke ekspertskih tela Saveta Evrope koja nadgledaju primenu Okvirne konvencije o zaštiti nacionalnih manjina i Evropske povelje o regionalnim ili manjinskim jezicima u državama članicama Saveta Evrope.\nMeđutim, izvestioci koji su posetili Srbiju u cilju monitoringa 2017. godine jesu pozitivno ocenili učešće građana u lokalnoj samoupravi i odgovore nekih lokalnih i pokrajinskih vlasti na specifične potrebe kulturno heterogenog stanovništva i upotrebu manjinskih jezika, posebno u Autonomnoj Pokrajini Vojvodini, u kojoj živi više od 26 etničkih grupa i koja ima šest zvaničnih jezika.\nIpak, ne zaboravimo da je svaki monitoring samo pojedinačna slika situacije napravljena u određenom trenutku. S obzirom na to da do sada nismo primili žalbe iz Srbije povodom uključenosti nacionalnih manjina u javne poslove, smatramo to pozitivnim signalom. Kongres se nada da će dobri modeli učešća nacionalnih manjina u procesu javnog odlučivanja na lokalnom i pokrajinskom nivou nastaviti da se sprovodi i da će naredni monitoring stanja u Srbiji za pet godina pozitivno oceniti situaciju u ovoj oblasti.\nEvropska povelja o lokalnoj samoupraviKongres lokalnih i regionalnih vlastiNebojša ZelenovićSavret EvropeStefani Puarel


Ministarstvo: Valjevu ne treba Dom za stare | Kolubarske\nMinistarstvo: Valjevu ne treba Dom za stare\nSudeći prema odgovoru ministra Zorana Đorđevića, Ministarstvo za rad, zapošljavanje, boračka i socijalna pitanja nema nameru da završi Gerontološki centar ili Dom za stare u Valjevu, čija je izgradnja počela pre deset godina i u koji je vlada Japana uložila 2,5 miliona evra.\nOvo je saopštila na konferenciji za novinare odbornik u Skupštini grada i član šireg Predsedništva Stranke moderne Srbije (SMS) Snežane Đekić-Spajić, na čiju je inicijativu prikupljeno skoro 3000 potpisa građana za peticiju kojom se traži da se završi objekat Gerontološkog centra u Valjevu.\nĐekić-Spajić kaže da i pored toga što je peticija upućena na tri adrese – Vladu Srbije, Ambasadu Japana i Gradsko veće Valjeva, do danas je izostao odgovor. Prema njenim rečima odgovor o sudbini Doma za stare je jedino dobila narodni poslanik SMS Tatjana Macura, a iz tog odgovora se jasno vidi da Država nije zainteresovana da završi i privede nameni Dom za stare.\nU pisanom odgovru Ministarstva za rad za rad, zapošljavanje, boračka i socijalna pitanja, a koji je potpisao ministar Zoran Đorđević, navodi se da je Dom predimenzioniran, da je nepotreban s obzirom na to da u Srbiji ima dovoljno kapaciteta za smeštaj starih lica, kao i da će njegovo funkcionisnaje biti preskupo za državu.\nMinistar objašnjava da je Zakonom o socijalnoj zaštiti, koji je donet 2011. godine, "limitiran kapacitet domova za smeštaj odraslih i starih na maksimalno 100, a valjevski je projektovan za 160 korisnika". Dalje objašnjava da su, licenciranjem i izjednačavanjem standarda i kvaliteta usluga kod državnih i privatnih pružaoca usluga, "obezbeđeni dovoljni kapaciteti i dostupnost kapacitetnog smeštaja za starije na čitavoj teritoriji Srbije".\nSnežana Đekić-Spajić (Foto: Kolubarske.rs)\nSnežane Đekić-Spajić smatra da u Valjevu nema doviljno kapaciteta, s obzirom na to da postoji samo jedan privatni Dom za stare. "Odgovor ministra Đorđevića navodi na zaključak da oni primoravaju naše stare sugrađane da traže smeštaj u drugim regionima, što znači da će oni svoju porodicu retko viđati. Valjevo mora da ima centar za smeštaj starih lica", poručila je Đekić-Spajić.\nDalje u odgovoru ministar Đorđević piše da se postavlja pitanje opravdanosti dodatnog ulaganja u završetak objekta u Valjevu kapaciteta 160 korisnika, kao i kontinuiranog izdvajanja sredstava u iznosu od najmanje 120 miliona dinara za funkcionisanje doma na godišnjem nivou. "Napominjemo, da se za usluge smeštaja u privatnim, licenciranim domovima na godišnjem nivou iz budžeta Srbije izdvaja oko 20 miliona dinara", napisao je Zoran Đorđević.\nSnežana Đekić Spajić kaže da je očigledno da Ministarstvo ne razmišlja o potrebama starih i o tome šta je u njihovom interesu, niti u završetku Gerontološkog centra vidi mogućnost zapošljavanja velikog broja radnika iz Valjeva, odvijanja nekih privrendih aktivnosti.\n"Ministarstvo se isključivo bavi novcem koji će se iz državne kase izdvajati. Zaključujem da su za ministra Zorana Đorđevića potrebe građana Valjeva na poslednjem mestu", kaže Snežana Đekić-Spajić.\nNa kraju odgovora se navodi da "Ministarstvo za rad, zapošljavanje, boračka i socijalna pitanja, u saradnji sa donatorom, ambasadom Japana razmatra i druge modele za završetak i privođenje nameni ovog objekta u najboljem interesu građana i građanki Valjeva i Kolubarskog okruga".\n"S obzirom na to da nismo zadovoljni ovim odgovorom našoj poslanici Tatjani Macuri, a nema odgovora na peticiju, zatražićemo sastanak sa resornim ministrom Zoranom Đorđevićem i ambasadorom Japana. Smatramo da se treba boriti dok god postoji način da se vlasti privole da završe objekat i puste ga u funkciju", zaključila je Snežana Đekić-Spajić.\nVeći deo posla na izgradnji Gerontološkog centra u Valjevu je završen. Objekat je stavljen pod krov, ugrađena je stolarija, urađena fasada... Preostali su unutrašnji radovi, pre svega elektoro i vodovodna instalacija. Svojevremeno je bila procena da je potrebno oko 190 miliona dinara za završetak radova.\nDom za stare se prostire na oko 5.500 kvadrata, a projektovan je sa stacionarom od 184 mesta, dnevnim boravkom, ambulantom i prihvatilištem za beskućnike i bio bi jedini takav objekat u Kolubarskom okrugu.\nDanas je objekat prepuštem zubu vremena i huliganima. Polupana su stakla, uništena je stolarija, unutrašnjost prokišnjava, tragovi vlage su vidljivi na fasadi, dvorište je u korovu...\nBez kraja Pre 58 minuta\nDva dana pre najavljenog roka Pre 2 sati 45 minuta


LIDERSTVO I RAZVOJNI OMLADINSKI RAD U ZAJEDNICI – CEM – Centar za edukaciju mladih Travnik\nHome LIDERSTVO I RAZVOJNI OMLADINSKI RAD U ZAJEDNICI\nUniverzitetski kurs „Liderstvo i razvojni omladinski rad u zajednici“ osmišljen je kao program obuke za ljude koji se kroz svoj svakodnevni rad susreću sa mladim ljudima i pružaju im podršku u njihovom razvoju. Cilj kursa je osposobiti studente za razvojni radi sa djecom i mladima kroz obrazovni sistem, sportska udruženja, javne ustanove, udruženja građana i sl, na ličnom i socijalnom razvoju, samopouzdanju, razvijanju vrijednosti i stavova, te komunikaciji, radu na konfliktima i aktivnom učešću u izgradnji i razvoju zajednice.\nKurs je koncipiran kao jednogodišnja obuka i sastoji se iz šest modula:\n1. Uvod u omladinski rad u zajednici\n2. Životni period adolescencije\n3. Rad sa pojedincima\n4. Rad sa grupama\n5. Rad na konfliktima i različitostima\n6. Menadžment u omladinskom radu u zajednici\nU sklopu kursa studenti imaju priliku i za praktičan rad sa mladima, kroz ciklus od 25 radionica, koje su sastavni dio ovog studijskog programa i omogućavaju studentima da steknu praktično iskustvo razvojnog rada sa mladima.\nKurs osposobljava studente da svom radu sa mladima pristupaju studiozno, analitički i da u svakom trenutku rade profesionalno, promovišući zdravo i sigurno okruženje, bez alkohola, droga, duhanskih prerađevina i nasilja. Kroz edukaciju, studenti imaju priliku aktivno dati podršku sistemskom pristupu u radu sa mladima, te kroz iskustveno učenje usvojiti vještine za rad sa mladima u pravcu njihovog sazrijevanja u zdrave članove zajednice.\nCentar za edukaciju mladih dosad je realizovao 10 ciklusa osnovnog nivoa kursa, te stipendirao 350 studenata. Kurs je certificiran od Univerziteta Jönköping, sa 30 ECTS bodova, odnosno kao jedan odslušani semestar.\nŠVEDSKA AMBASADORICA URUČILA CERTIFIKATE OMLADINSKIM RADNICIMA CENTRA ZA EDUKACIJU MLADIH\nOMLADINSKI RADNIK KAO MENADŽER\nBAVILI SMO SE KONFLIKTIMA I RAZLIČITOSTIMA\nKAKO RADITI SA GRUPAMA U OMLADINSKOM RADU


Dok su vlade širom zapadne Evrope apelovale na građane da se vakcinišu, apelovale su. Zemlje sada prave sve odlučnije korake ka obaveznoj vakcinaciji kako bi konačno stale na put delta soju i sprečile pojavu neke nove, još opasnije varijante.\nHladan tuš za medicinare antivaksere\nDa će pitanje vakcinacije sve manje biti stvar izbora, pokazuje slučaj Francuske. U toj zemlji je predsednik Emanuel Makron pre nekoliko meseci najavio "leto mobilizacije za vakcinaciju“ uz obaveznu vakcinaciju za zdravstvene radnike. Medicinari su imali rok do sredine septembra da prime neko od dostupnih cepiva, a vlada se nije obazirala na proteste antivaksera koji su se gotovo svake nedelje okupljali na ulicama.\nRok je istekao u sredu i od tog dana bolničko osoblje, vozači ambulante, radnici u domovima za penzionere, privatni lekari, pripadnici vatrogasne službe i ljudi koji brinu o starim ili nemoćnim osobama u svojim domovima - ukupno oko 2,7 miliona ljudi - moraju da dokažu da su primili najmanje jednu dozu vakcine.\nOko 3.000 najtvrdoglavijih, koji nisu verovali da će se vlada zaista usuditi da ih kažni zbog nevakcinisanja, u četvrtak je sačekao hladan tuš. Svi do jednog su suspendovani sa posla bez plate, rekao je ministar zdravlja, Olivije Veran. Kako je dalje naveo, reč je o oko 3.000 suspenzija u domovima zdravlja i klinikama. Kaže i da je "nekoliko desetina" radnika podnelo ostavke, jer nisu želeli da prime vakcine.\nFoto: Nicolas Garriga / Tanjug/AP\nMakron je još letoj rekao da se, u slučaju drastičnog pogoršanja epidemiološke situacije, neće libiti da naredi obaveznu vakcinaciju opšte populacije.\nItalija je još u aprilu postala prva evropska zemlja koja je dekretom uvela obavezno vakcinisanje za zdravstvene radnike, uključujući i farmaceute. Oni koji su odbili suočili su se sa suspenzijom do kraja godine.\nItalija je sada napravila još jedan pionirski korak kako bi navela što veći broj ljudi se vakciniše - postala je prva evropska zemlja u kojoj će radnici u javnom i privatnom sektoru morati da imaju kovid potvrdu, odnosno dokaz o primljenoj vakcini, negativnom testu ili nedavno preležanoj infekciji.\nNove mere će na snagu stupiti 15. oktobra, a prema nacrtu vladinog dekreta u koji je Rojters imao uvid, svaki radnik koji ne bude imao dokaz biće suspendovan, ali ne sme da bude otpušten.\nUz sve dosadašnje apele na imunizaciju, skoro 30 odsto Italijana nije do sada primilo nijednu dozu vakcine. A kako se epidemiološka situacija pogoršava usled širenja delta soja, vlada je na sednici početkom septembra odlučila da do kraja meseca donese odluka o obaveznoj vakcinaciji za određene kategorije građana. Za sada se govori da će morati da se vakcinišu svi zaposlenici u državnim i javnim insititucijama, zatim svo školsko i univerzitetsko osoblje, ali i druge grupe građana.\nSlovenija povukla drastičan potez\nSvi zaposleni u državnoj upravi u Sloveniji moraće da se vakcinišu protiv korona virusa, a negativan test više im nece biti dovoljan za dolazak na posao, odlučila je slovenačka vlada u četvrtak kasno uveče.\nMANJE ŠARGAREPE, VIŠE ŠTAPA Evropa okreće list: Vakcinacija postaje obavezna u sve više zemalja\nMeđutim, uprkos svom protivljenu, već je primećen oštrijeg pristupa - interes za vakcinaciju raste, a redovi ispred punktova postaju sve veći.\nZašto vakcinu primamo baš u rame


Društvo arhitekata Beograda - BINA 08\nNEDELJA ARHITEKTURE održana je od 27. juna do 6. jula 2008. godine. Društvo arhitekata Beograda i Kulturni centar Beograda po treći put organizuju ovu manifestaciju čija je tema GRAD NA VODI - VODA U GRADU.\nKao i do sada, Nedelja arhitekture predstaviće brojne domaće i strane arhitekte i stručnjake iz oblasti urbanizma kroz izložbe, predavanja, radionice, predstavljanje knjiga i časopisa iz oblasti arhitekture i urbanizma.\nPosebni kuriozitet ovogodišnje Nedelje arhitekture predstavlja gostovanje jedne od vodećih svetskih projektantskih kompanija - KCAP iz Holandije - koja će se predstaviti kroz izložbu, predavanje i radionicu i koja će Beograđane upoznati sa aktuelnom holandskom arhitekturom i urbanizmom.\nIzložba čuvenog italijanskog arhitekte Karla Skarpa (Carlo Scarpa) biće otvorena u Italijanskom kulturnom centru.\nU ovoj Nedelji arhitekture posebna pažnja biće usmerena na izdavaštvo u oblasti arhitekture i urbanizma. Maroje Mrduljaš i Andrija Rusan predstaviće svoju knjigu o savremenoj hrvatskoj arhitekturi. Takođe, biće predstavljen novi broj časopisa Forum koji je nedavno izašao u kompletno novom izdanju.\nI ove godine, NEDELJA ARHITEKTURE poziva sve Beograđane da svojim prisustvom, predlozima i sugestijama aktivno učestvuju u osmišljavanju svoga grada. Tako će, organizovanjem raznovrsnih tematskih šetnji koje treba da podstaknu njihovu znatiželju, građanima biti pružena mogućnost da, uz podršku vodiča, arhitekata i istoričara arhitekture sagledaju vrednost i značaj našeg arhitektonskog okruženja.\nKao i do sada NEDELJA ARHITEKTURE deo svog programa posvećuje svojoj najmlađoj publici. Nizom akcija i radionica najmlađi posetioci moći će da se upoznaju sa osnovama arhitekture, njenim značajem i načinima za njeno razumevanje.\nU NEDELJI ARHITEKTURE nezaobilazne su i aktuelne domaće teme kao što je prisustvo reklama, reklamiranja na fasadama objekata.\nPoseban segment čini preispitivanje arhitektonskih vrednosti objekata iz prošlog veka za koje je povod proslava šesdesetog rođendana Novog Beograda.\nVerujemo da će i ovogodišnja NEDELJA ARHITEKTURE ostvariti svoj glavni cilj: afirmaciju pozitivnih vrednosti arhitektonske struke i unapređenje lika Beograda kao aktivne evropske metropole. Naša misija je da podstaknemo bolje razumevanje uticaja arhitekture u stvaranju lepše slike našeg grada, a takođe i da ukažemo na značaj arhitektonskog stvaralaštva kao jedne od najznačajnijih tekovina naše civilizacije.\nPovodom III međunarodne Nedelje arhitekture, Društvo arhitekata Beograda i Kulturni centar Beograda objavili su katalog sa svim dešavanjima u organizaciji Nedelje arhitekture 2008.\nPogledajte elektronsku verziju kataloga [http://www.bina.rs/2008/katalog.pdf]


Šefica Misije Bosne i Hercegovine pri Evropskoj uniji ambasadorica Lidija Topić potpisala službeno preveden Ugovor o transportnoj zajednici\nŠefica Misije Bosne i Hercegovine pri Evropskoj uniji ambasadorica Lidija Topić potpisala je 9. oktobra 2017. godine u Briselu u ime Bosne i Hercegovine službeno preveden na naše jezike Ugovor o transportnoj zajednici (TCT). Ugovor su u ime Evropske unije potpisali ambasadorica Kaja Tael, stalna predstavnica Estonije pri EU kao predsjedavajuća Komiteta stalnih predstavnika i Henrik Hololei, generalni direktor Direktorata za mobilnost i transport. Ugovor sa službenim prijevodom na jezike svojih zemalja isti dan potpisali su i ambasadori misija država Zapadnog Balkana pri Evropskoj uniji.\nUgovor o transportnoj zajednici je u engleskoj verziji potpisan na Samitu zapadnog Balkana u Trstu 12. jula 2017. godine, a BiH mu se pridružila 18. septembra u Briselu kada je Ugovor u ime BiH potpisao predsjedavajući Vijeća ministara Bosne i Hercegovine dr Denis Zvizdić.\nGeneralni direktor Hololei je prilikom potpisivanja istaknuo da Ugovor o transportnoj zajednici predstavlja novi korak u produbljenju saradnje u oblasti transporta između EU i zemalja Zapadnog Balkana što će doprinijeti integraciji transportne mreže, regionalnoj povezanosti, povezivanju ljudi i pružanju novih poslovnih mogućnosti. Evropska unija na ovaj način, kazao je Hololei, želi Zapadni Balkan približiti EU kroz transportne standarde i prakse, te povećati efikasnost transportne mreže i kvalitete servisa koji se pružaju građanima i poslovnom sektoru. Naredni važni korak predstavlja održavanje prvog TCT Vijeća, u novembru ove godine.\nPotpisivanje Ugovora o transportnoj zajednici za Bosnu i Hercegovinu predstavlja završetak implementacije Odluke Predsjedništva Bosne i Hercegovine o prihvatanju Ugovora o osnivanju Transportne zajednice između Evropske unije i strana potpisnica iz jugoistočne Evrope.


Australijski paviljon će postati bazen za Arhitektonsko bijenale u Veneciji 2016 - Gradjevinarstvo.rs\nKoji je bolji način da se pokaže istorija bazena i uticaj koji je imao na australijsko društvo od pretvaranja nedavno završenog australijskog paviljona u Veneciji u bazen. Paviljon, u rukama arhitektonskog biroa Aileen Sage i urbaniste Mišel Tabet, biće pretvoren u bazen za Arhitektonsko bijenale u Veneciji 2016.\nPaviljon će imati bazen, koji će biti ukrašen sa svetlosti, mirisima, zvukom i perspektivom, prenosi Dezeen. Takođe će postojati različiti bazen iz Australije, uključujući prošle i sadašnje stilove, unutrašnji i priobalni, privremeni i stalni, kao i prirodni i veštački.\n„Od bazena kao neophodnosti do viška bazena, bazen je ključni arhitektonski element, sećanje i scena“, rekli su kustosi izložbe. Bazeni su takođe veliki ujedinjujući faktori društvenih razlika, i predstavljaju primere mnogih aspekata australijske kulture.\nBazen će biti prva arhitektonska izložba u novom paviljonu, koji će biti otvoren za potrebe Bijenala u Veneciji 2015. godine u maju. Paviljon je projektovan kao bela kutija unutar crne kutije i zamenjuje privremenu strukturu koja je stajala od 1988. godine.


Helmut Marko: Ferari je pronašao novih 50 konjskih snaga @ StartBiH.ba\nItalijani su otvoreno priznali da drastično zaostaju za snagom Mercedesa, Renoa i Honde, a to je bilo očigledno poslije očajnih rezultata ekipe, koja je upisala jednu od najslabijih sezona u dugoj i slavnoj istoriji.\nPrema Marku, situacija će se u potpunosti promjeniti tokom 2021. godine i Ferari će ponovo igrati glavnu ulogu u borbi za pobjedu.\n„Priznaću da imam informacije o Ferariju, koje se odnose na ozbiljno povećanje snage njihovih motora, Prošle godine su zaostali daleko za svima i na stazi je bilo jasno da nemaju šansi ni za šta drugo, osim za šokantnu situaciju u kojoj su se našli”, kaže Helmut Marko.\n„Za predstojeće prvenstvo sa pronalaskom 50 konjskih snaga, očekujem da se vrate u prvi plan i bore za pobjede. Spremni smo da se borimo sa njima i Mercedesom, kao i obično”, rekao je Austrijanac, važan „šraf” u mašineriji Red Bula.\nLiga Evrope: Arsenal bi Benfiku mogao ugostiti na neutralnom terenu


Raspored sjednica skupštinskih odbora i radnih tijela za pripremu 17. posebne sjednice Narodne skupštine Republike Srpske | NSRS\nRaspored sjednica skupštinskih odbora i radnih tijela za pripremu 17. posebne sjednice Narodne skupštine Republike Srpske\nObavještavamo Vas da će se u okviru pripreme Sedamnaeste posebne sjednice Narodne skupštine Republike Srpske, sjednice Odbora Narodne skupštine Republike Srpske, održati po sljedećem redosljedu, i to:\n1. Odbor za pitanja djece, mladih i sporta, održaće sjednicu u utorak 15. decembra 2020. godine u 12.00 časova, u prostorijama Narodne skupštine Republike Srpske, Mala sala.\nNa sjednici će se razmatrati sljedeći materijal iz dnevnog reda Sedamnaeste posebne sjednice, a koji je u nadležnosti Odbora:\n1. Prijedlog Budžeta Republike Srpske za 2021. godinu - po hitnom postupku.\n2. Zakonodavni odbor, održaće sjednicu u utorak 15. decembra 2020. godine u 12.30 časova, u prostorijama Narodne skupštine Republike Srpske (Ovalni salon).\nNa sjednici će se razmatrati prijedlozi zakona i odluke koji su predviđeni za Sedamnaestu posebnu sjednicu Narodne skupštine Republike Srpske.\n3. Odbor za finansije i budžet, održaće sjednicu u utorak 15. decembra 2020. godine u 13.00 časova, u prostorijama Narodne skupštine Republike Srpske (Crveni salon).\nNa sjednici će se razmatrati sljedeći materijali iz dnevnog reda Sedamnaeste posebne sjednice, a koji su u nadležnosti Odbora:\n1. Prijedlog Programa ekonomskih reformi Republike Srpske za period 2021 - 2023. godine - po hitnom postupku;\n2. Prijedlog Budžeta Republike Srpske za 2021. godinu - po hitnom postupku;\n3. Prijedlog zakona o izvršenju Budžeta Republike Srpske za 2021. godinu - po hitnom postupku;\n4. Prijedlog zakona o izmjeni i dopunama Zakona o igrama na sreću - po hitnom postupku;\n5. Prijedlog zakona o dopunama Zakona o zaduživanju, dugu i garancijama Republike Srpske - po hitnom postupku;\n6. Prijedlog odluke o iznosu garancija koje može izdati Republika Srpska u 2021. godini;\n7. Prijedlog odluke o dugoročnom zaduživanju Republike Srpske za 2021. godinu;\n8. Prijedlog odluke o kratkoročnom zaduživanju Republike Srpske emisijom trezorskih zapisa za 2021. godinu.\n4. Odbor za boračko-invalidsku zaštitu, održaće sjednicu u utorak 15. decembra 2020. godine u 14.00 časova, u prostorijama Narodne skupštine Republike Srpske, Mala sala.\n5. Administrativna komisija, održaće sjednicu u utorak 15. decembra 2020. godine u 15.00 časova, u prostorijama Narodne skupštine Republike Srpske, Velika sala.\n6. Odbor za evropske integracije i regionalnu saradnju, održaće sjednicu u utorak 15. decembra 2020. godine u 15.00 časova, u prostorijama Narodne skupštine Republike Srpske, Mala sala.\n7. Odbor za praćenje stanja u oblasti penzijskog i invalidskog osiguranja, održaće sjednicu u utorak 15. decembra 2020. godine u 16.00 časova, u prostorijama Narodne skupštine Republike Srpske (Crveni salon).\n2. Prijedlog Budžeta Republike Srpske za 2021. godinu - po hitnom postupku.\n8. Odbor za trgovinu i turizam, održaće sjednicu u utorak 15. decembra 2020. godine u 16.00 časova, u prostorijama Narodne skupštine Republike Srpske, Ovalni salon.\n9. Odbor za lokalnu samoupravu, održaće sjednicu u utorak 15. decembra 2020. godine u 16.30 časova, u prostorijama Narodne skupštine Republike Srpske, Mala sala.\n10. Odbor za zaštitu prava izbjeglica, raseljenih lica i povratnika održaće sjednicu u srijedu 16. decembra 2020. godine u 8.30 časova, u prostorijama Narodne skupštine Republike Srpske, (Ovalni salon).\n11. Odbor za reviziju održaće sjednicu u srijedu 16. decembra 2020. godine u 9.00 časova, u prostorijama Narodne skupštine Republike Srpske, sala broj 51.\n12. Odbor za privredu održaće sjednicu u srijedu 16. decembra 2020. godine u 9.00 časova, u prostorijama Narodne skupštine Republike Srpske, (Crveni salon).\n1. Prijedlog Programa ekonomskih reformi Republike Srpske za period 2021 - 2023. godine - po hitnom postupku.\nNarodna skupština usvojila deset Zaključaka u vezi ocjene rada Visokog predstavnika i Informaciju o primjeni aneksa 10. Dejtonskog sporazuma\nU srijedu u 12 časova počinje 18. posebna sjednica Narodne skupštine\nU utorak u 11 časova Kolegijum Narodne skupštine po zahtjevu srpskog člana Predsjedništva BiH\nČestitka predsjednika Čubrilovića povodom 8. marta, Međunarodnog dana žena\n2 od 203


Begović: Došao trenutak da se naša profesija ozbiljno shvati - indeksonline.me\nHome Politika Begović: Došao trenutak da se naša profesija ozbiljno shvati\nBegović: Došao trenutak da se naša profesija ozbiljno shvati\nNa jutrošnjem sastanku predstavnika Advokatske komore sa potpredsjednikom Vlade Dritanom Abazovićem i članom njegovog kabineta Filipom Adžićem bilo je govora o obustavi pružanja pravne pomoći koja je na snazi drugu nedjelju.\nPrema riječima predsjednika Advokatske komore Crne Gore Zdravka Begovića, na sastanku je konstatovano da se situacija iskomplikovala te da ovo više nije samo pitanje Ministarstva finansija, već kompletne države, imajući u vidu da je pravni sistem blokiran. Svakodnevno se pojavljuju slučajevi koji parališu sistem i iz toga se mora izaći zajedničkim dogovorom, čulo se na sastanku.\nAbazović bi, kako je kazao Begović, trebalo da ih preporuči kod Ministarstva finansija kako bi se našlo zajedničko rješenje.\n“Mislim da je došao trenutak da se advokatska profesija ozbiljno shvati te da se prihvati da su naše primjedbe na mjestu. Imali smo i sjednicu Upravnog odbora i koordinacionog tijela koje rukovodi obustavom i više od 25 advokata je radilo na smjernicama za pregovore koji bi u srijedu trebalo da počnu sa predstavnicima ministarstva”, kazao je Begović, zadovoljan prijemom kod Abazovića.\nOn nije bio voljan da govori o konkretnim predlozima koje će iznijeti na tom sastanku, ali je kazao da su trenutno u procesu odlučivanja ko će u ime komore pregovati i u kom segmentu će biti spremni na kompromis.\n“Nadam se da će taj susret u srijedu donijeti kvalitetno rješenje kojim će obje strane biti zadovoljne. Ne bih još govorio o predlozima koje ćemo izložiti na sastanku, ali mi vjerujemo da su oni osnovani. U svakom slučaju, smatram važnim da smo naišli na podršku Abazovića koji se lično založio za rješavanje ovog problema, što nam je garancija da ćemo se približiti zajedničkim interesima i da građani neće trpjeti zbog obustave”, kazao je Begović za Pobjedu.\nOn je naveo da bi upravni odbor trebalo da donese odluke u vezi advokata protiv kojih je pokrenut disciplinski postupak, ukazujući da i prije odluke disciplinskog tužioca, u hitnim situacijama, imaju pravo da privremeno suspenduju advokate koji su se oglušili o odluku komore da se obustavi pružanje pravne pomoći.\nAbazović se nakon sastanka oglasio na Twitteru navodeći da “kreću prema dogovoru sa Advokatskom komorom”, najavljujući nastavak dijaloga Vlade, Ministarstva finansija i komore oko modaliteta e-fiskalizacije.